Thai Airways & Singapore Airlines Lancar Restoran Di Atas Pesawat!

Seperti yang sedia maklum, penularan wabak COVID-19 di seluruh dunia telah membataskan penerbangan di beberapa buah negara. Malah Malaysia sendiri telah menutup semua pintu sempadan antarabangsa sebelum membuka kembali untuk penerbangan ke negara lain.

Ekoran itu, kebanyakan pesawat di beberapa buah negara telah ‘berehat panjang’ di ruangan parkir membuatkan syarikat penerbangan tampil dengan idea baharu. Syarikat penerbangan Thai Airways dan Singapore Airlines dikatakan akan menjadikan pesawat mereka sebagai sebuah restoran unik.

Thai Airways terlebih dahulu membuka langkah dengan menjadikan kafeteria ibu pejabat mereka di Bangkok sebagai sebuah restoran. Segala-galanya di dalam restoran tersebut telah direka berkonsepkan seperti sebuah pesawat termasuklah para pelayan yang memakai krew kabin penerbangan.

Berbeza pula bagi Singapore Airlines, mereka sememangnya akan menukar salah satu pesawat penumpang terbesar dunia, A380 menjadi restoran dan menariknya lagi akan menawarkan perkhidmatan penghantaran makanan ke rumah pelanggan.

Dikhabarkan , pelanggan boleh memilih kelas kabin dan menu berbeza yang akan disediakan oleh chef antarabangsa. Buat pelanggan yang hadir dengan memakai pakaian tradisional pula akan menerima hadiah istimewa dari syarikat penerbangan nombor dua terbaik di dunia ini.

Untuk mereka yang memesan makanan untuk dihantar ke rumah pula turut tidak akan melepaskan peluang seperti berada di atas kapal terbang.

Mereka akan menerima video selamat datang, panduan cara memanaskan makanan serta senarai lagu yang disediakan khas. Malah, untuk yang ingin melihat bagaimana latihan di syarikat ini juga akan dibuka buat orang ramai kelak. Langkah ini merupakan alternatif buat syarikat penerbangan yang mencari dana untuk menyokong kewangan mereka.


Lihat Transformasi Aktor Kacak Korea Ini Menjadi Gemuk!

Di media sosial tular mengenai foto aktor-aktor kacak Korea yang telah disunting oleh seorang netizen yang mana rata-rata menghiburkan peminat.

Manakan tidak, wajah asal selebriti Korea yang sememangnya dikenali ramai kerana mempunyai penampilan yang cukup menarik telah disunting menjadi individu yang obese! Meskipun telah disunting, bagaimanapun ada diantara mereka masih kelihatan kacak dengan penampilan ‘terbaharu’ itu. Berikut kami kongsikan wajah-wajah selebriti Korea yang telah disunting.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Senarai Promosi Sempena Hari Kopi Sedunia 1 Oktober 2020

Pada setiap 1 Oktober, seluruh dunia akan menyambut Hari Kopi Sedunia yang mana akan menawarkan pelbagai promosi menarik daripada pelbagai kafe dan restoran yang menawarkan menu kopi dalam senarai mereka.

Sama seperti tahun-tahun sebelum ini, Murai.my ingin berkongsi beberapa promosi yang diadakan oleh jenama-jenama terkenal. Terdapat promosi yang berlangsung hanya pada hari ini dan tidak kurang juga yang melangsungkan promosi kopi mereka selama sebulan. Berikut kami kongsikan senarai promosi yang ada, jangan lupa dapatkan secawan kopi pada hari ini!


Dihina Kerana Warna Kulit, Anak SRK, Suhana Khan Akhirnya Buka Mulut!

Suhana Khan adalah anak perempuan Shah Rukh Khan dan Gauri Khan. Suhana diketahui telah mengikuti jejak ayahnya untuk terjun dalam dunia lakonan.

Gadis berusia 20 tahun itu turut melanjutkan pelajaran dalam bidang lakonan di Ardingly College di England dan kini menuntut di Universiti New York. Tetapi siapa sangka bahawa Suhana juga pernah melalui pengalaman dihina oleh netizen.

A post shared by Suhana Khan (@suhanakhan2)

Dipetik dari Instagramnya @suhanakhan2, dia mengaku bahawa dia sering dibuli kerana warna kulitnya yang gelap. Malah Suhana pernah digelar kaali chudail yang bermaksud ahli sihir hitam.

“Ada banyak perkara yang sedang berlaku sekarang dan ini adalah salah satu masalah yang perlu kita perbaiki !! Bukan hanya mengenai saya, ini mengenai setiap gadis / lelaki yang membesar dengan rasa rendah diri tanpa alasan. Berikut adalah beberapa komen dibuat mengenai penampilan saya. Saya diberitahu bahawa saya jelek kerana warna kulit saya, oleh lelaki dan wanita dewasa, sejak saya berumur 12 tahun, “- tulisnya.

Suhana juga merasa sedih kerana ramai orang dewasa terlibat dengan gejala buli. Malah Suhana pelik kerana sesama orang India boleh menghina satu sama lain, walaupun mereka juga mempunyai kulit gelap.

“Selain fakta bahawa ini adalah orang dewasa yang sebenarnya, menyedihkan ialah kita semua orang India, yang secara automatik menjadikan kita coklat – ya kita datang dalam pelbagai warna tetapi tidak kira berapa banyak anda berusaha menjauhkan diri dari melanin, anda tidak boleh”-tulisnya.

Suhana juga kesal dengan penilaian tentang kecantikan yang ada dan menjadikan ramai orang kurang yakin. Malah Suhana juga memberikan mesej motivasi untuk merasa bangga dengan apa yang ada dalam diri kita.

“Saya minta maaf jika media sosial, Platform mencari jodoh di India atau keluarga anda sendiri mempercayai bahawa jika anda tidak mempunyai ketinggian 170cm maka anda tidak cantik. Saya 160cm dan coklat dan saya sangat gembira dengan perkara itu dan anda seharusnya begitu juga. #endcolourism, “- tambahnya lagi.


Kerana Covid-19, Pengarah Terkenal Ini Kini Memilih Untuk Jual Sayur

Kesan daripada pandemi Covid-19 telah dirasakan oleh setiap negara. Puluhan ribu penduduk terpaksa bekerja dari rumah dan ada juga yang tidak dapat bekerja. Salah satunya adalah penggiat seni ini yang bekerja sebagai pengarah tetapi menukar haluan hidupnya menjadi penjual sayur.

Profesionnya sebagai pengarah TV membuatnya tidak dapat bekerja kerana batasan sosial dan fizikal semasa wabak tersebut. Akibatnya, proses penggambaran, yang merupakan sumber pendapatan utamanya, tidak dapat dilakukan. Kisahnya juga mendapat perhatian netizen di India.

Profesionnya sekarang sama sekali berbeza dengan bidangnya dalam industri hiburan, pengarah terkenal Ram Vriksha Gaur kini sebagai penjual sayur di pasar dan kadang-kadang harus keluar menjualnya menaiki motosikal.

Dilaporkan oleh HindustanTimes, Ram menjual sayur-sayuran di kawasan Azamgarh. Dia menceritakan kisahnya, iaitu ketika projek yang sedang diusahakannya terpaksa dihentikan kerana adanya pelaksanaan lockdown di India. Hal ini sememangnya menghalangnya daripada melakukan penggambaran.

“Saya datang ke Azamgarh untuk membuat persiapan sebuah filem. Kami berada di sini ketika lokasinya diumumkan dan kemudian mustahil untuk pulang”- kata Ram, yang dipetik oleh Hindustan Times.

Kerana tidak dapat berada di kampung halamannya, Ram memutuskan untuk menjual sayur-sayuran di gerainya. Dia berniaga setelah projek yang diusahakannya terpaksa dihentikan sehingga tahun depan.

“Projek yang sedang kami jalankan ditamatkan dan pengeluar mengatakan akan mengambil masa satu tahun atau lebih untuk kembali bekerja. Saya kemudian memutuskan untuk menjalankan perniagaan ayah saya dan mula menjual sayur-sayuran. Saya sudah biasa dengan perniagaan ini dan tidak menyesal,” tambahnya.

Dia berharap keadaan dapat dikawal lagi dan dia dapat kembali ke Mumbai. Sementara itu, dia akan melakukan kerja yang boleh dilakukannya untuk terus hidup.

“Saya mempunyai rumah sendiri di Mumbai dan saya pasti akan kembali suatu hari nanti. Sehingga itu, saya di sini melakukan apa yang saya mampu,” sambungnya.

Diketahui bahawa Ram memulakan kerjayanya di industri televisyen sejak tahun 2002 dan dibantu oleh seorang rakan dan penulis Shahnawaz Khan. Bermula sebagai kakitangan biasa untuk menyebar ke bahagian produksi siri TV, dia kini telah berjaya menjadi pengarah TV untuk rancangan terkenal ‘Ballika Vadhu’.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dipanggil SPRM, Netizen Banjiri Ruangan Komen Instagram Shuib

Semalam, di media sosial hangat memperkatakan mengenai pasangan selebriti dan usahawan Shuib Sepahtu dan Siti Sarah yang dikatakan telah dipanggil ke ibu pejabat Suruhanjaya Pencegahan Rasuah Malaysia (SPRM) di Putrajaya berkenaan isu penggubahan wang haram.

Menerusi media tempatan, terdapat pasangan selebriti dilaporkan telah dijemput di kediaman mereka kira-kira jam 4 pagi Khamis dan sehingga jam 7.30 malam tadi, pelakon lelaki itu dikatakan masih berada dalam siasatan. Sementara isterinya yang juga seorang penyanyi telah dilepaskan petang semalam selepas keterangannya direkodkan.

Turut difahamkan, terdapat seorang lagi usahawan terkenal tampil di ibu pejabat SPRM kira-kira jam 5 petang dan tersebut dijalankan oleh Unit Siasatan Pengubahan Wang Haram (AMLA) SPRM.

Ekoran itu juga, netizen mula membanjiri ruangan komen Instagram Shuib dengan pelbagai pertanyaan selain turut mendoakan agar segala urusan mereka dipermudahkan.

Dalam perkembangan lain, pihak pengurusan mereka iaitu Indigital Music tampil memberi penjelasan.

“Seperti mana berita yang tersebar sejak petang tadi(Khamis), pihak kami ingin membuat penjelasan mengenai apa yang berlaku melibatkan Shuib Sepahtu dan Siti Sarah Raissuddin yang telah dipanggil oleh pihak Suruhanjaya Pencegahan Rasuah Malaysia (SPRM) hari ini.

“Buat masa ini pihak kami tidak dapat mengeluarkan apa-apa kenyataan rasmi berkenaan perkara tersebut kerana tidak mahu mengganggu siasatan pihak SPRM bagi menghormati sistem perundangan negara kita.

“Untuk makluman hanya keterangan Shuib sahaja yang diambil oleh pihak SPRM manakala Sarah hanya menemani suaminya sahaja.

“Namun apa yang kami dapat pastikan adalah kerjasama sepenuhnya telah diberikan kepada pihak SPRM untuk membantu siasatan.

“Setakat ini sahaja penjelasan yang dapat kami berikan berkenaan isu ini kerana pihak kami turut masih menunggu perkembangan selanjutnya dari pihak SPRM,” kata Nana Mohd Rom dalam kenyataan tersebut.

Dalam pada itu, SPRM juga tidak menolak kemungkinan akan memanggil beberapa lagi individu lain yang turut terbabit dalam siasatan kes serupa.


Kembali Berlayar! Cruise Tasik Putrajaya Tawar Pakej ‘Lepak’

Jika ke Putrajaya, tidak sah sekiranya tidak menaiki Cruise Tasik Putrajaya yang mana merupakan salah satu tarikan utama pusat pentadbiran Malaysia ini.

Selepas ‘berlabuh’ untuk beberapa bulan ketika perintah kawalan pergerakan (PKP) dilaksanakan, kini Cruise Tasik Putrajaya kembali buat para pengunjung dan semestinya menjanjikan pengalaman yang lebih meriah dan menarik dengan pengenalan pakej baru iaitu Lepaq@Cruise Tasik Putrajaya.

Sambil bersantai menikmati keindahan Putrajaya dan makanan yang menyelerakan, para penumpang akan dihiburkan dengan persembahan buskers yang akan memainkan lagu-lagu kegemaran ramai secara live.

Di samping itu, para penumpang juga boleh berkaraoke dan menyertai permainan mini games yang sudah pasti akan lebih menggamatkan suasana. Pakej istimewa ini diperkenalkan untuk merancakkan lagi aktiviti pelancongan yang sangat terkesan dengan wabak Covid-19 dan seterusnya menyokong industri pelancongan domestik.

Sebagai permulaan, Lepaq@Cruise akan dianjurkan pada setiap hari Sabtu minggu ke-empat setiap bulan. Cruise ini akan mula berlayar pada jam 9.00 malam dari Jeti Cruise Tasik Putrajaya Presint 1 dan akan belayar menyelurusi Tasik Putrajaya yang nyaman dan indah selama 1 jam setengah.

Menariknya lagi  mengenai pakej ini, setiap bulan mereka akan memperkenalkan tema yang berbeza bagi memberi tarikan dan kelainan. Difahamkan kadar kekerapannya akan turut dipertingkatkan sekiranya pakej ini mendapat sambutan yang menggalakkan dari orang ramai.

Harga yang ditawarkan adalah amat berbaloi iaitu hanya RM250.00 untuk dua orang dewasa manakala untuk kanak-kanak harganya adalah RM75.00 untuk seorang. Pakej ini termasuk dengan sajian yang disediakan dalam cruise.

Terdahulu, bersempena dengan sambutan Hari Malaysia, Lepaq@Cruise telah memperkenalkan tema “Tradisi dan Sarong” bagi memperingati sambutan Hari Malaysia di mana para penumpang digalakkan untuk memakai pakaian mengikut tema ini sebagai lambang perpaduan dan mempamirkan kecintaan terhadap seni dan budaya negara.

Bagi setiap pelanggan yang telah menempah bagi pembelian pakej ini, layak untuk mengambil bahagian bagi cabutan bertuah dan berpeluang memenangi hadiah berupa telefon pintar yang bernilai RM2,500. Untuk maklumat lanjut atau membuat tempahan bagi pakej Lepaq@Cruise ini boleh menghubungi Jabatan Jualan dan Pemasaran di talian 03-8881 0648 atau boleh juga email kepada sales@cruisetasikputrajaya.com dan ke laman Facebook Cruise Tasik Putrajaya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bawang Sudah Bertunas? Ini Perkara Yang Boleh Anda Lakukan

Ramai yang beranggapan bahawa bawang yang sudah bertunas tidak boleh digunakan lagi bukan? Berikut merupakan tip dan perkongsian dari Masak30menit di halaman Instagramnya bagi yang mempunyai bawang yang sudah bertunas.

Ramai yang tidak tahu bahawa bawang putih yang telah tumbuh tunas sebenarnya mengandungi kandungan antioksida yang lebih tinggi daripada bawang putih biasa. Selagi mana bawang putih tidak busuk dan lembik, anda boleh menggunakannya dalam masakan seperti biasa.

Menurut perkongsian daripada Masak30menit, tidak seperti bawang putih, bawang merah yang bertunas belum dipastikan lagi tahap kandungan antioksidanya. Tetapi tunas dan daun yang tumbuh di bawang merah boleh digunakan dalam masakan seharian anda.

Bagi yang ingin memakan bawang yang sudah bertunas, perlu diingat bahawa rasa bawang sudah berbeza daripada rasa kebiasaanya. Bawang yang bertunas mempunyai rasa sedikit pahit dan jika tunasnya terlalu panjang, sebaiknya tanam sahaja bawang tersebut.

Jadi untuk anda yang mempunyai bawang yang bertunas di rumah, jangan membuangnya. Mungkin anda boleh gunakan dalam masakan ataupun menanamnya untuk dijadikan sebagai benih tanaman.


Ini Penjelasan Mengenai Perbezaan Warna Kuning Telur Yang Perlu Anda Tahu

Di pasaran sekarang ini terdapat pelbagai jenis telur ayam dengan gred yang berbeza-beza. Tetapi tahukan anda, warna kuning telur ayam juga berbeza kerana beberapa faktor. Ini adalah penjelasan mengenai perbezaan warna kuning telur menurut Masak30menit.

Warna kuning telur ayam berbeza disebabkan oleh pengambilan makanan yang dimakan oleh ayam tersebut. Ayam yang memakan makanan yang mengandungi pigmen oren yang tinggi akan menghasilkan warna kuning yang lebih pekat berbanding ayam yang memakan gandum dan jagung. Ini sekaligus menyebabkan warna kuning telur akan menjadi sedikit pudar daripada yang lain.

Menurut Masak30menit, kajian yang dilakukan terhadap warna kuning telur tidak memberikan kesan apa-apa terhadap kandungan gizi. Tetapi telur yang berwarna pekat mempunyai kandungan betakerotin dan omega 3 yang tinggi serta bagus untuk kulit dan jantung.

Bagi yang ingin mengetahui bahawa telur yang dibeli masih elok dimakan ataupun tidak adalah dengan melihat bentuk kuning telur tersebut. Sekiranya bentuk kuning telur tidak pecah, maka telur tersebut dalam keadaan yang baik untuk dimakan. Sebaliknya bagi kuning telur yang mudah pecah, elakkan memakan telur ini kerana telur berkemungkinan sudah tamat tempoh.

Diharapkan penjelasan di atas dapat memberikan anda serba sedikit panduan dan tip mengenai warna kuning telur ayam.


Ini Sebab Mengapa 5 Pintu Misteri Yang Tidak Pernah Dibuka Sehingga Ke Hari Ini

Dunia mempunyai pelbagai kejadian dan perkara-perkara aneh. Salah satu perkara aneh yang tidak ramai tahu adalah kewujudan pintu misteri yang tidak penah dibuka sehingga kini dan ini adalah 5 pintu misteri menurut The Richest.

Tempat pembuangan sisa nuklear di Finland ini dikunci sekurang-kurangnya selama 100,000 tahun bagi mengelakkan bahaya sisa nuklear yang boleh menyebabkan penderitaan penduduk bumi.

Menurut pakar, ini merupakan cara paling selamat untuk membuang sisa nuklear. Jadi untuk beberapa lagi keturunan manusia, pintu simpanan yang menyimpan sisa nuklear ini tidak boleh dibuka sama sekali.

Penyakit cacar merupakan satu wabak yang mampu untuk membunuh dan telah menyebabkan berjuta kematian dalam sejarah manusia. Sejumlah kecil penyakit ini masih lagi hidup. Ia disimpan dalam keadaan beku di sebuah bilik kebal rahsia milik tentera Amerika Syarikat dan Rusia.

Menurut The Richest, sekiranya salah satu sampel ini dikeluarkan, penyakit cacar ini dikatakan mampu untuk merebak dan membunuh berjuta manusia lagi. Sampel penyakit cacar ini dikatakan disimpan oleh kedua-dua pihak sebagai jaminan untuk tidak melancarkan perang biologi.

Kuil Sree Padmanabhaswamy di Kerala, India, merupakan sebuah kuil suci bagi Maha Vishnu, iaitu dewa Hindu yang paling kuat sekali. Kuil yang mempunyai lapisan diperbuat daripada emas itu dibina pada abad ke-16 dan menyimpan harta keturunan Raja Travancore.

Pemimpin agama di situ memberi amaran bahawa pembukaan bilik-bilik kebal itu akan menunjukkan mereka tidak menghormati Maha Wisnu dan akibatnya malapetaka bakal berlaku. Satu-satunya cara untuk selamat masuk ke dalam adalah dengan melalukan upacara suci yang dikenali sebagai mantera garuda, tapi tak ada seorang pun yang tahu cara melakukannya.

Di bawah Machu Picchu terdapat makam dan sistem gua yang masih belum ditemui. Orang Peru takut dengan pencerobohan arkeologi di situ kerana kuatir mereka akan merosakkan tempat suci Machu Picchu.

Maka mereka menolak untuk memberi sebarang kebenaran untuk membuat pencarian di situ. Jadi sampai sekarang pintu gua tidak pernah dibuka untuk mengetahui isi kandungan gua.

Pada tahun 1906, satu kisah lagenda mengatakan bahawa terdapat satu keluarga yang dibunuh di dalam bilik 837 semasa mereka sedang tidur. Pekerja yang mengemas bilik itu keesokkan harinya menemui mayat sekeluarga ini yang terbaring keadaan berlumuran darah.

Di sekeliling dinding juga terdapat kesan tapak tangan yang berdarah, seolah-olah kesan daripada pergelutan. Sejak daripada saat itu, bilik tersebut telah ditutup sepenuhnya dan tidak akan dibuka kembali kerana dipercayai mempunyai misteri.

Menarik! Tanpa kita ketahui,masih banyak lagi misteri yang terdapat di muka bumi yang masih belum kita terokai.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Isu Body Shaming: Usop Teruk Dikecam, Mohon Maaf Secara Terbuka

Persembahan malam akhir Big Stage 2020 mencetuskan kontroversi nya tersendiri apabila Usop dikatakan telah memalukan bentuk fizikal pengacara Sherry Al-Hadad ketika usai persembahan pertama nya.

Menurut Usop atau nama sebenarnya Muhammad Saiful Naim Muhammad Noor, 23 ketika ditemui Murai.my, dia sebenarnya secara tidak sengaja bercakap sedemikian kerana niatnya hanya ingin bergurau. Namun sejurus selepas itu, di media sosial rata-rata mengecam tindakan penyanyi itu sehingga ada diantara mereka ingin memboikotnya.

Bertindak professional dan akui akan kesilapannya, Usop bukan sahaja telah bertemu secara peribadi dengan Sherry malah turut memohon maaf secara terbuka ketika persembahan keduanya.

“Saya sebenarnya nak minta maaf sebab terlepas cakap tadi. Saya harap semua orang tak terasa. Sebelum orang berkata-kata tentang saya dan akak, saya nak minta maaf kepada akak.

“Saya nak minta maaf kepada semua orang yang terasa juga,” ujar Usop.

Bagaimanapun, Sherry pula memahami akan situasi tersebut dan menganggap ianya sekadar gurauan. Malah Sherry juga tidak mengambil sebarang hati atas keterlanjuran kata-kata Usop ketika itu.

“Takpe, kami faham Usop bergurau. Akak pun faham itu sekadar gurauan,” ujar Sherry.

Dalam peringkat akhir Big Stage 2020 Azzam Sham telah dinobatkan sebagai juara manakala Usop menyandang kedudukan naib juara. Qody pula berada di tempat ketiga dan Dinie Rashid serta Fadh Majid masing-masing selesa berada di tempat keempat dan kelima.


Nafi Ditahan Reman, Peguam Sahkan Shuib & Siti Sarah Hanya Beri Keterangan

Sejak beberapa hari yang lalu, nama pasangan selebriti Shuib Sepahtu dan Siti Sarah hangat diperkatakan kononnya mereka telah ditahan oleh pihak Suruhanjaya Pencegahan Rasuah Malaysia (SPRM) berkenaan kes pengubahan wang haram.

Dalam pada itu, menerusi kenyataan peguam pasangan ini yang diedarkan pada pihak Murai, mereka tidak boleh mendedahkan sebarang intipati berkenaan kehadiran dan sebab mengapa mereka hadir di pejabat SPRM buat masa ini memandangkan ia masih berada di dalam peringkat siasatan SPRM dan sebarang kenyataan mahupun keterangan berkenaan perkara tersebut akan mengganggu proses siasatan SPRM.

Seperti yang telah dinasihatkan oleh mereka dan untuk menghormati proses perundangan negara, anakguam (Shuib dan Siti Sarah) mahupun pihak pengurusan mereka tidak digalakkan untuk mengeluarkan sebarang kenyataan berkaitan perkara tersebut. Malah mereka turut mengesahkan bahawa pasangan ini tidak pernah ditahan sama sekali dan hanya hadir bagi membantu siasatan.

“Ingin kami sahkan disini bahawa anakguam kami tidak pernah ditahan reman oleh pihak SPRM mahupun terdapat sebarang permohonan reman dibuat keatas anakguam kami memandangkan kehadiran beliau di Pejabat SPRM hanyalah untuk memberi keterangan sahaja dan anakguam kami telah memberikan kerjasama penuh kepada pihak SPRM sepanjang keterangan beliau diambil.

Untuk makluman rakaman keterangan beliau telah diambil dan selesai pada hari yang sama. Beliau kemudiannya telah dibenarkan pulang setelah selesai proses tersebut manakala kehadiran Puan Siti Sarah hanyalah untuk menemani suami beliau sahaja” kata peguam Encik Muhammad Fadhli M. Sutris dari Fadhli Sutris & Associates.

Dengan kenyataan tersebut, pihak peguam sekali lagi menegaskan tiada sebarang tangkapan mahupun permohonan reman dibuat terhadap kedua-dua anakguam seperti yang telah dilaporkan beberapa media sebelum ini dan kesemua kenyataan yang bertentangan dan tular adalah tidak benar sama sekali.

Terdahulu Murai.my melaporkan Shuib telah disoal siasat selama hampir 23 jam oleh SPRM bagi memberi keterangan berhubung siasatan kes pengubahan wang haram mengikut Akta Pengubahan Wang Haram (AMLA) SPRM 2001.


Teruk Dikecam! Rihanna Guna Hadis Islam Sebagai Lagu ‘Fashion Show’

Penyanyi antarabangsa, Rihanna telah mengadakan pertunjukan fesyen pakaian dalam miliknya, Savage x Fenty baru-baru ini.Bagaimanapun pertunjukan itu tamat dengan sebuah kontroversi yang hangat diperkatakan di seluruh dunia.

The way they are trying to normalise mocking our religion and dancing to hadith. I love rihanna but this is so wrong i am actually scared for the future. why can't we respect people, their culture and religion. https://t.co/ZgonirKI0P

Penyanyi dan usahawan itu dikhabarkan telah menyentuh sensitiviti agama Islam dengan menggunakan lagu tema berjudul Doom yang mempunyai bait hadis Al-Quran. Lagu yang dibuat versi remix oleh Coucou Chloe itu telah menggunakan petikan hadis Nabi Muhammad S.A.W. mengenai hari kiamat lebih dari dua tahun lalu.

Rata-rata peminat berasa kecewa dan mengecam tindakan Rihanna dan krew nya yang yang menggunakan lagu tersebut tanpa sebarang usul periksa.

Dikhabarkan, ini bukanlah kali pertama Rihanna dikatakan cuba menjatuhkan imej agama Islam dengan menampilkan model berhijab dalam iklan jenamanya.

“Hi Rihanna, kenapa anda memilih lagu Doom untuk dimainkan dalam pertunjukan anda? Ianya begitu mendukacitakan selepas mendapat tahu mengenainya. Lagu-lagu anda mengagumkan dan mempunyai lirik yang baik. Adalah lebih bagus jika mainkan lagu anda sendiri berbanding Doom tersebut” kata salah seorang peminatnya di media sosial.

Sehingga kini, pihak Rihanna tidak memberi sebarang maklum balas mengenai insiden tersebut dan laman Twitter ketika ini turut trending dengan nama Rihanna.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tronserve Link Bantu Selebriti Tanah Air Jana Pendapatan

Penularan wabak COVID-19 sememangnya memberi kesan terhadap pelbagai sektor. Tidak dinafikan, golongan selebriti turut tidak terkecuali terjejas dari segi sumber pendapatan.

Dengan itu, syarikat teknologi dan perisian digital pertama di Malaysia, Tronserve (M) Sdn Bhd memperkenalkan laman web berkonsepkan DIY (Do It Yourself) serta aplikasi mesyuarat maya, Link pertama di Malaysia baru-baru ini.

Memberi peluang terhadap semua sektor termasuk industri hiburan, laman web DIY ini menyediakan pelbagai tawaran menarik seperti membina komuniti, peluang pekerjaaan serta pengajian secara atas talian.Bukan itu sahaja, Link juga mencipta satu kemudahan baharu buat penggunanya  untuk mengadakan sebarang mesyuarat atau interaksi secara maya.

Disamping itu, Tronserve turut menjanjikan ganjaran wang tunai buat menerusi ‘Referral Program’ yang menjana pendapatan tambahan serta meningkatkan pasif aliran tunai kepada syarikat dan individu.

“Tawaran ini diberikan kepada rakyat Malaysia yang kehilangan pekerjaan terutamanya disebabkan wabak Covid-19 selain mengajak selebriti serta penggiat seni untuk menyertai program ini kerana ia menjanjikan ganjaran wang tunai yang lumayan,” kata ketua pegawai pemasarannya, Abdullah menerusi kenyataan media.

Sebagai info, Tronserve menawarkan laman web yang dibangunkan rakyat tempatan dengan tawaran harga lebih murah iaitu serendah RM30 kepada syarikat, usahawan termasuk individu yang ingin memiliki laman web rasmi sendiri.


Lee Min Ho Cipta Rekod Dengan Jumlah Pengikut Tertinggi Di Instagram

Nampaknya aktor digilai ramai wanita kaki K-drama, Lee Min Ho telah mencipta rekod peribadinya sendiri. Pelakon kacak dan menawan ini, telah dinobatkan sebagai pelakon Korea pertama yang mempunyai 20 juta pengikut di Facebook dan Instagram. Untuk meraikannya, agensi Lee Min Ho, MYM Entertainment memuat naik gambar artisnya itu di Facebook dan IG.

Sehingga hari Ahad (4/10), akaun Instagram Lee Min Ho juga telah diikuti oleh 20 juta orang di seluruh dunia.

Akaun Weibo Lee Min Ho juga dilaporkan mempunyai 28.63 juta pengikut.

Bekas kekasih Bae Suzy ini membuktikan bahawa dia akan kekal sebagai satu-satunya selebriti Korea Selatan yang popular. Sebagai tambahan, Lee Min Ho juga mendapat tempat ke-3, dalam senarai King’s Choice dari 100 Selebriti Asia Paling Menarik pada tahun 2020.

A post shared by 이민호 leeminho (@actorleeminho)

Nama Lee Min Ho sebelum ini kembali menarik perhatian setelah drama Korea The King: Eternal Monarch jadi hits yang ditayangkan di SBS bersama Kim Go Eun.

Namun, saat ini, Lee Min Ho memilih untuk tampil sebagai model iklan dan berehat sebentar sambil meninjau tawaran lakonan yang lain.


Salman Khan Tanya Tukang Tilik Nasib Pasal Kahwin, Jawapannya Mengecewakan!

Aktor popular dari Bollywood Salman Khan masih menyandang status bujang pada usia 54 tahun. Sebelum ini dia pernah dikhabarkan menjalinkan hubungan istimewa dengan seorang model berasal dari Romania, Lulia Vantur.

Salman sangat berahsia tentang kisah cintanya dan orang-orang yang dekat dengannya. Sebenarnya, dia tidak pernah secara terang-terangan menyebut Lulia sebagai pasangan walaupun dia tinggal bersama.

Pada usia lebih dari setengah abad, Salman masih tidak mahu berkahwin dengan alasannya dia tidak percayakan kepada perkahwinan. Dalam episod Bigg Boss 14 yang ditayangkan pada hari Sabtu, 3 Oktober 2020, lalu, bekas kekasih Katrina Kaif ini akhirnya bercakap soal perkahwinan.

Dengan yakin, Salman meminta tukang tilik nasib, Pandhit Janardhan untuk meramal soal pernikahannya. Kehadiran Pandhit sebenarnya untuk meramalkan para peserta, tetapi Salman sebagai hos rancangan itu ingin tahu tentang kisah cintanya.

“Tidak adakah kemungkinan untuk saya (menikah)di masa depan ?,” tanya Salman seperti yang dipetik Hindustan Times.

Mendengar ini, Salman hanya ketawa. Dia pernah mengatakan bahawa dia hanya ingin hidup bahagia dan meluangkan masa dengan orang tersayang tanpa berkahwin.

“Wah, semua peluang untuk menikah sudah berakhir sekarang,”- reaksi Salman yang seolah-olah sudah berputus asa.

Selain dari kehidupan cintanya, Salman Khan masih fokus pada kariernya sebagai bintang Bollywood. Selain sibuk sebagai hos rancangan Bigg Boss, Salman kini kembali meneruskan penggambaran filem Radhe, yang ditunda kerana virus korona (COVID-19).

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Azzam Sham Sebak, Mahu Ubah Nasib Keluarga

Juara Big Stage 2020, Azzam Shah berhasrat ingin mengubah nasib keluarganya selepas ini. Enggan mensia-siakan peluang yang ada selepas ini, Azzam atau nama sebenarnya Muhammad Azzammuddin bin Lop Hisham,23 nekad untuk bangkit semula melebarkan sayap dalam industri seni.

Bercakap mengenai kejayaannya dalam program realiti itu, Azzam ketika ditemui Murai.my meluahkan rasa sebak apabila ibu tercinta sempat menitipkan doa sebelum dia membuat persembahan. Malah persembahan pertamanya yang mendendangkan lagu nyanyian Dato Sri Siti Nurhaliza berjudul Aku Bidadari Syurgamu itu turut didekasikan buat ibunya sama seperti persembahannya 11 tahun lalu dalam sebuah program realiti lain.

“Sebenarnya saya sebak untuk bawakan lagu ini sebab ibu sempat masuk ke bilik persiapan saya dan berpesan ‘Abang, kau buat je yang terbaik’. Setiap kali teringatkan pesanan ini, pasti saya akan menitiskan air mata sebab kejayaan ini adalah berkat doa ibu sebelum saya membuat persembahan.

Benda itu dah cukup besar untuk saya, saya tak minta banyak cuma ingin berkat doa sahaja. Doa ibu dan ayah sangat penting, Tanpa mereka tak mungkin saya mampu berdiri membuat persembahan atas pentas” katanya sebak.

Dalam pada itu, Azzam yang berjaya membawa pulang hadiah kemenangan wang tunai RM100,000 tidak mempunyai sebarang perancangan terperinci untuk perbelanjaan wang tersebut. Namun, matlamatnya selepas ini adalah ingin menggembirakan ibu bapanya dan turut berhasrat memiliki sebuah kereta kelak.

“Ubah nasib keluarga pun satu impian saya sebab saya nak bagi keluarga saya senang sedikit. Insyallah ini adalah satu ruang untuk saya membina karier saya seterusnya dan secara tak langsung memberi kesenangan kepada keluarga khususnya ibu dan ayah” kata Azzam kepada Murai.my

Pentas akhir Big Stage 2020 telah menobatkan Azzam sebagai juara edisi kali ini menewaskan saingan terdekatnya, Usop. Manakala Qody Rany berada di tangga ketiga. Dinie Rashid dan Fadh Majid pula masing-masing berpuas hati di kedudukan keempat dan kelima.


Hamil 5 Bulan, Peminat Kagum Kareena Kapoor Selfie Cantik Tanpa ‘Makeup’

Aktres popular di India, Kareena Kapoor dilihat begitu bahagia dengan kehamilan anak kedua. Kini usia kandungan isteri Saif Ali Khan itu telah memasuki bulan ke-5. Sudah tentu terdapat banyak perubahan yang berlaku dalam dirinya.

Walaupun perutnya semakin membesar dalam usianya yang sudah tinggi, Kareena Kapoor sama sekali tidak hilang daya tarikannya. Pelakon Bollywood berusia 40 tahun ini masih cantik dan menawan walaupun dia tampil tanpa solekan.

Lihat sahaja bagaimana dia memaparkan kejelitaannya dalam foto di atas. Kareena sempat selfie di halaman belakang rumahnya, malah begitu yakin dengan wajah flawless yang sama sekali tanpa solekan. Semasa foto itu dimuat naik, dia menulis kapsyen pendek yang berbunyi,

Posting ini menarik perhatian peminat. Mereka juga membanjiri ruangan komen Kareena dengan pelbagai pujian untuk wanita hamil cantik ini yang mesra dengan nama panggilan Bebo.


“Macam Ada Baby Bump”- Gambar Terkini Siti Nurhaliza Buat Peminat Teruja

Sejak beberapa minggu yang lalu, pelbagai spekulasi bertiup kencang di media sosial mengenai penyanyi kesayangan ramai, Dato Sri Siti Nurhaliza yang dikatakan sedang hamil anak keduanya.

Terbaru, seperti menguatkan spekulasi ramai beberapa foto terkini Siti termasuklah bersama personaliti media sosial, Dr Say Shazril baru-baru ini memperlihatkannya sedang berbadan dua.

Menerusi perkongsian Dr. Say, dia meluahkan rasa teruja apabila dijemput ke kediaman Siti dan suami, Datuk Seri Khalid Jiwa. Di kesempatan itu, mereka turut merakamkan foto bersama sebagai tanda kenangan.

Dalam pada itu, rata-rata peminat membanjiri ruangan komen Instagram Dr. Say yang gembira melihat foto terkini Siti malah dalam masa yang sama mendoakan kesihatannya. Biarpun Siti tidak berkongsi mahupun mengesahkan sebarang spekulasi, peminat menghormati prinsipnya dan menanti-nantikan pengumuman daripada pihak Siti sekiranya benar mengenai khabar gembira tersebut.

Terdahulu, Murai.my melaporkan  terdapat dakwaan peminat mengenai hantaran foto pelantun 7 Nasihat itu yang memperlihatkan seolah-olah dia sedang hamil. Malah menguatkan lagi dakwaan berkenaan, kononnya Siti tidak terbabit dalam sebuah program realiti sebagai salah seorang juri adalah kerana ingin berehat dan menumpukan pada kandungannya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Canggih! Pengering & Pelurus Rambut Philips Boleh ‘Baca’ Suhu Rambut Anda

Alat pengering rambut atau ‘hair dryer’ adalah satu alat penghias dan penjagaan rambut yang lazim dilihat. Malah pelurus rambut atau hair straightener juga sudah menjadi barang keperluan setiap wanita di luar sana.

Tapi jangan lupa, jika menggunakan dua peralatan elektronik ini dari jenama yang tak berkualiti boleh menyebabkan rambut yang disayang dan dibelai itu mudah rosak.

Salah satu jenama yang mempunyai rangkaian pengering rambut dan pelurus rambut yang berkualiti adalah Philips.

Terbaru Philips memperkenalkan teknologi pintar SenseIQ bagi memastikan penjagaan yang dipersonalisasi untuk rambut anda kekal sihat. Teknologi ini kini terdapat pada produk terbaru Philips iaitu Philips Hair Dryer Prestige dan Philips Straightener Prestige.

Ada yang mungkin berfikir, semua jenis rambut  bebas menggunakan suhu yang anda mahukan.  Anda silap! Jika rambut anda bukan jenis tebal, anda harus pilih kepanasan yang rendah setiap kali anda menggunakan pengering rambut. Ini kerana setiap orang mempunya tekstur dan keadaan rambut yang berbeza, jadi suhu yang dikenakan juga harus berbeza.

Jadi anda harus bijak menentukan suhu yang sesuai supaya ia tidak terlalu panas sehingga membuatkan rambut rosak.

Sekarang dah mudah! Dengan adanya teknologi pintar SenseIQ pada kedua-dua alat ini, anda tak perlu bimbang lagi pasal suhu. Teknologi SenseIQ ini diaktifkan melalui pengesan infra merah yang sentiasa mengesan suhu pada rambut. Jadi tahap pelindungan rambut anda sepenuhnya dipersonalisasikan.

Memandangkan kebanyakkan rambut wanita mahupun lelaki mempunyai textur dan kondisi yang berbeza, maka Philips Hair Dryer Prestige dan Straightener Prestige menjanjikan prestasi yang baik untuk semua jenis rambut.

Mikropemproses pintar ini mampu menganalisis data yang diambil dari pengesan infra merah dan menukar suhu sehingga 4,000 kali pada pengering rambut dan 20,000 kali pada pelurus rambut untuk mengelakkan ia menjadi terlalu panas. Canggih bukan?

Teknologi ini sebenarnya dicipta untuk memelihara rambut dan rambut akan kekal lembab secara semula jadi.

Philips Hair Dryer Prestige mempunyai tiga tetapan yang berbeza:iaitu Mod Fast untuk 20% lebih pantas mengering, Gentle, dan Dry untuk kegunaan harian. Anda boleh pilih yang mana anda suka, kalau dah lambat tu, boleh lah pilih Mod Fast.

Manakala Philips Straightener Prestige atau pelurus rambut ini memang berbeza dengan jenama yang lain. Sama seperti Philips Hair Dryer Prestige, teknologi SenseIQ yang terdapat pada pelurus rambut ini mampu mencegah rambut anda rosak akibat terlalu panas dan ia terbukti dapat mengekalkan sehingga 93% kekuatan rambut semula jadi anda.

Selain itu, pelat pemanas pada pelurus rambut Philips ini ternyata begitu lembut , di mana ia 20% lebih besar untuk meluncur ketika menarik rambut. Anda boleh memilih 3 mod yang bersesuaian dan suhu boleh di tentukan dari 120 hingga 230 celcius.

Lebih menarik, pelurus rambut ini dapat merawat rambut dengan Sistem Tetra Ionic. Jutaan Ion negatif akan meresap ke dalam rambut anda bagi menghilangkan statik, menyingkirkan kerinting. Hasilnya, rambut yang lurus dan bebas kusut dengan kilau menawan.

Untuk Philips Hair Dryer Prestige, setiap unit akan dibekalkan dengan Drying Nozzle, Styling Nozzle 11mm, Curl diffuser dan kad jaminan 2 tahun.

Manakala Philips Straightener Prestige pula, setiap unit dibekal sekali dengan beg istimewa dari Philips. Ia sesuai digunakan untuk menyimpan pelurus rambut bersama dengan aksesori lain dan mudah untuk dibawa ke mana-mana. Turut disertakan kad jaminan 2 tahun.

Berminat untuk merasai pengalaman teknologi pintar terbaru ini? Philips Hair Dryer Prestige dan Philips Straightener Prestige ini dijual dengan harga RM559 setiap satu. Ia boleh di dapati melalui Philips e-store dan penjual barangan Philips bertauliah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tak Takut COVID-19? Donald Trump Kena ‘Sound’ Padu Dengan Chris Evans

Pelakon Hollywood kacak, Chris Evans, memberikan teguran terhadap tweet yang dikeluarkan oleh Presiden Amerika Syarikat, Donald Trump.

Evans nampaknya tidak setuju dengan tweet Trump, mengatakan bahawa tidak perlu takut menghadapi COVID-19.

Terdahulu, Trump berkongsi sebuah tweet setelah meninggalkan Pusat Perubatan Walter Reed pada hari Isnin, (5/10).

Dalam pengakuannya, Trump merasa sihat dan baik-baik saja. Malah dia mendakwa keadaan kesihatannya jauh lebih baik daripada 20 tahun yang lalu.

“Saya akan meninggalkan Pusat Perubatan Walter Reed hari ini jam 6.30 petang (waktu tempatan). Rasa sangat baik! Jangan takut dengan Covid. Jangan biarkan ia menguasai hidup anda. Saya berasa lebih baik daripada 20 tahun yang lalu !,”- tulis Donald Trump.

Tetapi yang menarik perhatian Evans adalah kata-kata sombong Trump, yang mengatakan bahawa dia ‘tidak takut pada COVID-19’.

Pelakon watak Captain America ini menganggap kata-kata Trump diucapkan tanpa mempedulikan orang awam kelas menengah hingga rendah yang sukar mendapatkan ubat dan rawatan terbaik dari hospital.

Evans mengatakan bahawa tidak semua orang mendapat akses ke rawatan yang betul dan rawatan perubatan yang mencukupi seperti yang dimiliki Trump.

“Jangan takut dengan Covid ?! Anda biasa dirawat oleh doktor terbaik yang mengambil ubat terbaik. Adakah anda fikir semua orang boleh mengaksesnya ?!” tulis Chris Evans.

“Sayangnya, saya yakin anda menyedari perbezaannya, anda tidak peduli”- sambungnya.

Kini, lebih daripada 210,000 orang di Amerika Syarikat telah mati akibat COVID-19, dan lebih dari 7.4 juta telah diuji positif COVID-19.


Sedih! Ini Luahan Hati Bapa Steve Jobs, Abdulfattah Yang Tak Sempat Jumpa Anaknya

Steve Jobs, pengasas Apple, meninggal dunia pada 5 Oktober, sembilan tahun yang lalu. Tak ramai yang tahu tentang kisah peribadi kehidupannya selama ini. Salah satu kisah yang paling menyentuh hati adalah mengenai bapanya, Abdulfattah John Jandali.

Hanya ada satu perkara yang dikehendaki oleh Abdulfattah John Jandali, seorang imigran Muslim dari Syria. Keinginannya adalah kecil iaitu mahu duduk minum kopi dan berbual dengan anak kandungnya, yang tidak sempat dia temui.

Keadaan memaksa Jandali dan ibu kandung Jobs, Joanne Schieble, untuk menyerahkan bayi kecil itu untuk dijadikan anak angkat. Jobs dilahirkan di San Francisco, 24 Februari 1955, dan diambil menjadi anak angkat oleh Paul dan Clara Jobs sejurus selepas dilahirkan. Mereka tinggal di Silicon Valley, kawasan industri elektronik di Amerika Syarikat.

Malangnya,  harapan Jandali musnah berikutan kematian Jobs pada 9 tahun yang lalu di kediamannya di Palo Alto, California, kerana barah pankreas. Menurut Dailymail, Jandali mengakui beberapa tahun kebelakangan ini, dia baru saja tahu anaknya merupakan ‘orang besar’ di sebuah syarikat komputer berprestij di dunia.

Walaupun dia benar-benar ingin bertemu, Jandali mengakui bahawa dia tidak berani memanggil Jobs kerana dia bimbang anak kandungnya keliru, menganggap dia mengejar Jobs, yang kini terkenal dan kaya. Jandali berulang kali menghantar e-mel yang mengajaknya bertemu, tetapi tidak pernah dijawab.

“Sekarang, saya tak punya apa-apa lagi untuk dikatakan,” ujar Jandali.

Dengan nada menyesal, Jandali mengakui bahawa dia tidak akan pernah menyerah Jobs kepada keluarga angkat jika keputusan itu ada di tangannya. Keputusan itu dibuat oleh ibu Jobs, Joanne, kerana ayahnya tidak menginginkan menantu imigran Syria.

Joanne terpaksa berpindah ke San Francisco bersama bayinya. Dalam keadaan itu, dia memutuskan untuk melepaskan Jobs. Nampaknya layanan Jobs terhadap ayah kandungnya berbeza dengan ibu kandungnya.

Ini kerana, Jobs menerima ibu kandungnya juga adiknya Mona Simpson, yang bertemu setelah dewasa.  Mona lebih bernasib baik, dia dilahirkan setelah Jandali dan Joanne sah bernikah beberapa bulan setelah Jobs diserah kepada keluarga angkat.

Mona dan Jobs memiliki hubungan yang akrab.  Mona, yang juga pengarang buku terkenal Anywhere but Here, mendedikasikan karyanya untuk Jobs. Dia juga menulis buku lain yang berjudul A Regular Guy yang diilhamkan dari hubungan mereka berdua.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Hope Media Faham!” – Safawi Rasid Bengang Kisah Peribadi Dijadikan Sensasi

Baru-baru ini, pemain Johor Darul Ta’zim (JDT), Safawi Rasid telah berlepas ke Portugal untuk menyertai kelab Portimonense SC di Portugal.

Keberangkatan pemain itu turut ditemani pelakon dan ahli perniagaan, Syifa Melvin di Lapangan Terbang Antarabangsa Kuala Lumpur (KLIA). Terbaru, Safawi menerusi hantarannya di laman Twitter dan Insta-story malam tadi meluahkan rasa geram kerana terdapat segelintir pihak media yang cuba mensensasikan kisah peribadinya.

Menurut pemain bola berusia 23 tahun ini, tujuan dia berhijrah adalah kerana kerja namun tidak menyangka kisah peribadinya dijaja dan seperti tidak menghormatinya.

“Interview pun tak! Sedap-sedap buat story.Semoga Allah balas apa yang korang buat” ulas Safawi di Twitter.

Terdahulu, kisah Safawi dan Syifa hangat diperkatakan di media sosial selepas kedua-duanya dilihat mempunyai hubungan rapat namun sehingga kini tiada sebarang pengesahan mengenai status hubungan mereka.


Terima 4 Tawaran Jadi Duta! Cik Manggis Terharu Dengan Rezeki Berhijab

Cik Manggis dari kumpulan penyanyi wanita popular, De Fam meluahkan rasa terharu apabila menerima pelbagai tawaran selepas membuat keputusan untuk berhijab sepenuhnya beberapa bulan yang lalu.

Menurut Cik Manggis atau nama sebenarnya Nurshazwani Shamsuddin,30 keputusan untuk berhijab adalah ikhlas dari diri nya sendiri dan tidak pernah memikirkan soal rezeki berkurangan sekiranya dia berhijab. Malah, dia bersyukur kerana mendapat rezeki yang lebih banyak sejak berhijab termasuklah menjadi duta produk mandian, Xorra Body Wash.

Dedah Cik Manggis lagi, bukan sahaja bagi Xorra Body Wash, malah dia turut menerima 3 lagi tawaran untuk menjadi duta kepada beberapa jenama secara berturut-turut sejak berhijab.

“Saya nak nangis tau! Sebab selepas saya berhijrah saya pernah terfikir nak cuba untuk tingkatkan keyakinan. Saya pernah berdoa saja-saja, ‘Ya Allah bagilah aku peluang untuk jadi duta. 5 tahun aku dengan De Fam, 5 tahun aku dalam industri, aku yakin dengan Kau.Sekurang-kurangnya sekali untuk mencuba jadi duta'”

“Saya percaya semua itu milik-Nya. Tak sampai seminggu pun, saya dapat peluang jadi duta dan sebenarnya saya dapat empat tawaran menjadi duta secara berturut-turut” dedah Cik Manggis kepada Murai.my.

Bercakap mengenai pengalaman pertama nya sebagai duta Xorra Body Wash, Cik Manggis begitu senang dan gembira berkolaborasi bersama jenama ini kerana mereka tidak meletakkan sebarang syarat khusus buatnya.

Menolak untuk membuat promosi secara gimik yang dilihat mungkin akan menjatuhkan nama baik kedua-dua belah pihak, akui Cik Manggis dia lebih selesa untuk mempromosikannya secara normal dan percaya produk ini akan mendapat sambutan yang cukup menggalakkan. Dedahnya lagi, dia terlebih dahulu mencuba produk-produk dari Xorra sebelum bersetuju untuk menjadi duta.

“Sebenarnya mereka sangat fleksibel dan saya seronok bekerja dengan mereka kerana tidak meletakkan sebarang syarat-syarat. Apa yang membuatkan saya terharu adalah kerana mereka betul-betul percaya dengan apa yang saya boleh buat. Mereka ambil saya bukan disebabkan mereka mengenali saya dan terus memberi tugasan yang diperlukan, kalau macam itu mungkin agak susah. Tetapi mereka memberi kebebasan untuk saya memberi kreativiti dalam mempromosikan produk ini”

“Kalau dilihat sejak dahulu lagi pun, saya tidak pernah memuatnaik sebarang posting yang kontroversi kerana suami sentiasa memberi nasihat kepada saya” ujar Cik Manggis.

Cik Manggis ditemui Murai.my ketika di majlis pelancaran Xorra Body Wash di Royal Palace pada petang Selasa. Dalam majlis itu, pengarah urusan Farmasia Sdn Bhd, Puan Zohrah Razak turut memperkenalkan Cik Manggis sebagai duta mereka.

Xorra Body Wash yang didatangkan dengan 3 haruman yakni Rose Petals, Morning Breeze dan Sakura Spring boleh didapati pada agen dan stokis mereka di seluruh negara.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ibu Diserang Strok, Hairul Azreen Mohon Titipkan Doa Kesembuhan

Pelakon Hairul Azreen menerusi hantaran di laman Instagram memaklumkan bahawa ibunya, Habsah Desa telah diserang strok dan tekanan darah tinggi.

Difahamkan, ibunya telah dimasukkan ke wad di sebuah hospital swasta sejak beberapa hari yang lalu dan pelakon filem PASKAL ini bergilir-gilir dengan adik-beradiknya bagi menemani ibu tercinta. Dalam hantaran tersebut, Hairul turut berkongsi sekeping gambar ibunya yang sedang berehat.

“Mak saya kena stroke, tekanan darah tinggi. Doa mak saya sihat. Lepak berdua dengan mak kat hospital,” kongsi Hairul Azreen pada kapsyen gambar tersebut.

Dalam pada itu, ramai rakan-rakan selebriti dan peminat membanjiri ruangan komen hantaran suami kepada pelakon dan pengacara, Hanis Zalikha dengan pelbagai ucapan khususnya mendoakan kesihatan ibu Hairul.

Sebagai info,Hairul Azreen telah berkahwin dengan Hanis Zalikha pada 8 Jun 2015 dan hasil perkahwinan mereka kini dikurniakan dengan dua orang cahaya mata, Yusuf Iskandar dan Alisa Aisyah.


Kehilangan Orang Tersayang, Ajay Devgan & Kajol Sedang Berkabung

Anil Devgan atau adik Ajay Devgan meninggal dunia pada hari Isnin petang, 5 Oktober 2020. Suami Kajol mengumumkannya di Twitter sehari selepas kematiannya dan meluahkan rasa terkilan kerana tidak dapat melangsungkan upacara sembahyang secara peribadi.

Sama dengan Ajay, Anil juga mempunyai karier dalam industri hiburan Bollywood sebagai pengarah. Pemergiannya membuat selebriti terkenal turut merasa berduka.

Ajay Devgan dan Kajol berkabung atas pemergian Anil Devgan pada usia 51 tahun. Melalui muat naik Twitter, Ajay memuat naik gambar adiknya yang kelihatan masih dalam keadaan sihat. Ajay tidak menjelaskan sebab kematian dan dia mengatakan bahawa dia tidak dapat mengadakan upacara sembayang bersama-sama kerana wabak coronavirus (COVID-19).

Jika dilihat pada akaun media sosial Kajol, tidak ada ucapan terhadap kematian adik iparnya. Telah diketahui bahawa Kajol juga berada di Singapura bersama anak perempuannya, Nysa Devgan, yang harus melanjutkan pendidikannya. Kajol dan Ajay juga harus berpisah untuk beberapa bulan ke depan untuk menemani Nysa.

Berita mengenai kehilangan ini membuatkan emosi Ajay dan Kajol bertambah buruk. Sebabnya, ayah Ajay dan Anil, Veeru Devgan, meninggal dunia pada Mei 2019.

Anil Devgan adalah pengarah yang memulakan kariernya pada tahun 1996. Dia telah beberapa kali mengarahkan beberapa filem lakonan Ajay dan Kajol. Anil Devgan berkolaborasi dengan Ajay Devgan dan Kajol dalam filem Raju Chacha pada tahun 2000.


Elly Mazlein & Sean Lee Buat Kemunculan Dalam SMK Musim Kedua!

Selepas mengungguli kategori ‘Best Quarantine- Themed Drama/Feature/Programme’ di Anugerah ContentAsia 2020* yang berlangsung pada Ogos lalu, SMK di bawah naungan Astro Ceria kini kembali dengan drama bersiri untuk musim yang kedua.

SMK, sebuah siri komedi generasi millennial menampilkan bakat-bakat muda popular seperti Wafiy Aan, Mia Sara Nasuha, Rykarl Iskandar, Arena Wan, Erissa Puteri, Fikry Kiki dan ramai lagi. Menariknya lagi, rantaian siri kali ini turut menampilkan pelakon sensasi tanah air, Elly Mazlein atau lebih dikenali dengan gelaran Kak Lina Pom Pom bersama pengacara dan pelakon lelaki yang kian meningkat naik, Sean Lee.

Bagi musim kali ini, Elly Mazlein akan menyandang watak sebagai seorang guru disiplin, Cikgu Aini, manakala Sean Lee bertindak sebagai pelajar senior di sekolah tersebut bernama Zul. SMK Musim 2 bakal menemui peminat pada setiap hari Rabu mulai 7 Oktober, 9 malam di Astro Ceria (CH631) dan Ceria HD (CH611). Musim terbaharu ini juga boleh distrim melalui aplikasi Astro GO dan kemudahan on demand. Peminat SMK juga boleh menyertai ‘maraton SMK’ pada 7 Oktober, mulai 5 petang di saluran Astro Ceria.

Sebagai info, Peminat SMK juga boleh menghantarkan komen di Instagram rasmi SMK (@smk.kita) dengan tanda pagar #SMKMusim2, di mana komen-komen mereka mungkin akan disiarkan secara langsung di saluran Astro Ceria.

Musim terbaharu SMK yang mengambil masa selama 27 hari penggambaran di sekitar Kuala Lumpur ini juga mempunyai laman sesawang rasmi yang mana dijadikan platform alternatif untuk penonton khususnya golongan kanak-kanak dan remaja mendapatkan kandungan eksklusif dari jenama SMK termasuklah video selingan, permainan atas talian dan juga kuiz personaliti yang menarik! Di laman sesawang itu juga terdapat segmen ‘Suara Murid Kita’ di mana anak-anak boleh mendapatkan maklumat untuk berhubung dengan perkhidmatan dan program psikologi atau kaunseling.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Anak Gadis Aamir Khan Dikecam Oleh Pengikut Muslim Kerana Tatu

Ira Khan, anak kepada aktor Bollywood popular Aamir Khan dan Reena Dutta mendedahkan jenis pekerjaan yang dia mahukan. Dipetik dari Hindustan Times, melalui muat naik Instagram, Ira mengatakan bahawa dia ingin menjadi tukang tatu. Namun keinginannya itu terus menerima pelbagai kecaman dari orang ramai.

Telah diketahui bahawa Aamir sangat lantang tentang agama yang dianutinya, iaitu Islam. Ira Khan, yang tidak lain adalah anak Aamir Khan, sering mempamerkan karya tatu kepada peminat. Dalam salah satu muat naik, Ira fokus membuat tatu di lengannya dengan penampilan santai.

Kemudian, wanita berusia 23 tahun ini kembali menunjukkan karya tatu dengan gambar sauh yang dia buat untuk salah seorang pelatih kecergasannya.

“Selesai. Saya baru mendapat tatu pertama saya. Ya saya (melakukannya sendiri). Terima kasih @nupur_shikhare kerana mempercayai saya dan @ironbuzztattoos kerana menjadikan ini semua mungkin. Tidak begitu teruk, bukan? Saya rasa kini saya mempunyai pilihan kerjaya alternatif, “kata Ira dari Instagram @khan.ira yang dimuat naik pada hari Selasa, 6 Oktober 2020.

Ira berkata, membuat tatu adalah kemahiran terbarunya. Telah diketahui bahawa dia bekerja di industri hiburan dengan debutnya sebagai pengarah dalam adaptasi teater Medea Euripides, sebuah tragedi Yunani yang ditayangkan pada tahun 2019.

Bakat baru Ira mendapat banyak reaksi dari orang ramai. Sebilangan daripada mereka tidak menyangka bahawa Ira dapat melukis tatu dengan begitu kemas. Namun, netizen lain memberi amaran kepada Ira bahawa dia adalah seorang Muslim yang sangat dilarang memiliki tatu.

Ira dibesarkan dalam dua agama kerana Aamir beragama Islam dan Reena beragama Hindu. Difahamkan Ira mengikuti agama ayahnya, iaitu Muslim dan dia juga sering berkongsi momen menyambut hari lebaran di laman Instagram.


Suami Dedah Nadia Brian Curang, Netizen ‘Speku’ Siapa AN & AA?

Kisah pergolakan rumahtangga pelakon Nadia Brian dan suami Muizz Nasruddin hangat diperkatakan di media sosial. Setelah mengunci mulut,akhirnya Muizz tampil dengan pendedahan yang mengejutkan ramai.

Menerusi hantaran di Insta-Story nya Muizz telah menunjukkan abjad awalan namanya dan isteri serta abjad dua lagi individu misteri yang didakwa pernah menjalinkan hubungan dengan pelakon itu. Terdahulu, media melaporkan pelakon Aidit Noh kononnya menjadi orang ketiga dan punca keretakan rumahtangga pasangan ini, namun Aidit menafikan dakwaan tersebut.

Dalam pada itu, menerusi laporan Berita Harian, Muizz sebelum ini juga mendedahkan bahawa mereka tidak lagi tinggal sebumbung sejak hampir tiga bulan yang lalu.

Malah dia turut mengajak Nadia untuk kembali ke rumah mereka namun ditolak oleh isterinya dan membuat keputusan untuk tinggal di rumah ibunya.

“Kami masih suami isteri, ketika ini. Cuma, saya dan Nadia sudah tidak tinggal sebumbung sejak hampir tiga bulan lalu.

“Saya tak pernah menghalau Nadia keluar pada dari rumah. Malah, saya berkali-kali mengajak Nadia untuk kembali tinggal bersama. Namun, isteri menolak dan membuat keputusan untuk tinggal di rumah ibunya,”

“Entri saya dalam IG bukan cerita rekaan. Saya memang dihina, dihalau, dikhianati dan dianiayai.

“Saya cuba menghubungi ibu dan keluarganya untuk menyelesaikan masalah antara saya dengan Nadia dengan baik. Namun, semuanya hanya sia-sia.

“Saya sedaya upaya mahu menyelamatkan rumah tangga, tetapi Nadia tidak mahu memberi kerjasama,” katanya.

Muizz yang juga seorang ahli perniagaan berkata, dia lebih mengecewakan apabila menerima bukti video kecurangan Nadia yang dihantar oleh seseorang.

“Nadia bukan curang dengan seorang, tetapi dua lelaki.

“Saya ada bukti yang cukup. Saya berada dalam posisi yang betul,” dakwa Muizz.

Ketika ini, di media sosial rata-rata peminat turut meluahkan rasa kasihan melihatkan pada keadaan pasangan ini selain mendoakan agar hubungan mereka kembali pulih seperti sedia kala.

Segelintir daripada netizen pula terus berteka-teki mengenai siapakah individu AN dan AA yang dimaksudkan oleh Muizz. Sebagai info, Muizz dan Nadia telah bernikah pada 9 November tahun lalu di Magica Hall, Shah Alam.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Katrina Kaif Dan 5 Artis Bollywood Muslim Ini Pakai Tatu, Walaupun Haram

Sebelum ini, aktres jelita dari Bollywood, Katrina Kaif pernah menunjukkan tatu yang dipakai di lengannya. Sebenarnya, bekas kekasih Salman Khan ini disebut sebagai Muslim yang taat pada agama. Seperti yang diketahui bahawa tatu dalam Islam adalah dilarang dan haram.

Para peminat Bollywood mesti ramai yang tak tahu, bukan Katrina sahaja, ramai lagi selebriti Bollywood Muslim juga membuat tatu di tubuh mereka. Ada sebilangan mereka yang haru mendengar kecaman dan teguran dari peminat.

Saif Ali Khan mengahwini wanita dengan perbezaan agama iaitu Kareena Kapoor pada tahun 2012. Walaupun Saif diketahui beragama Islam, namun dia pernah membuat tatu di lengannya yang bertuliskan nama Kareena Kapoor dalam tulisan Devanagari. Difahamkan tatu di lengannya itu sudah dibuat sebelum berkahwin dengan Kareena.

Bekas isteri Hrithik Roshan iaitu Suzanne Khan dilihat mempunyai tatu di lengannya. Diketahui Suzanne beragama Islam, dan tatu berbentuk bintang itu dibuat bersama Hrithik tanda mereka sedang berpasangan. Walaubagaimanapun, mereka berdua bercerai pada tahun 2014.

Ira Khan, anak kepada aktor terkenal Aamir Khan juga mempunyai tatu walaupun beragama Islam. Malah Ira pernah bercadang ingin menjadi tukang tatu sebagai pekerjaan alternatif pada masa depan.  Dalam sebuah posting yang di muat naik di Instagram pada Selasa, 6 Oktober 2020, Ira membuat tatu di lengannya dan hal itu telah membuatkan ramai pengikutnya memberi kecaman dan teguran.

Aktres Alia Bhatt menganut agama Islam kerana ayahnya, Mahesh Bhatt. Walaupun begitu, dia juga mempunyai tatu di bahagian belakang lehernya dengan tulisan ‘Pataka’ dalam skrip Devanagari. Bintang muda itu sering memaparkan tatu di khalayak ramai dan kelihatan bangga memilikinya.

Adaa Khan adalah bintang TV yang menganut agama Islam. Namun, dia mempunyai tatu di tangannya yang bertuliskan perkataan ‘Maa’. Adaa mengatakan bahawa dia mendedikasikan tatu itu kepada ibunya dan berharap agar Tuhan mengampuni perbuatannya itu.

“Ya, dalam Islam adalah haram untuk membuat tatu dan oleh itu ahli keluargaku tersinggung. Tetapi ia adalah keputusan emosional bagiku. Aku yakin Tuhan akan faham. Aku harap Dia akan mengampuni kerana itu adalah ungkapan cintaku kepada ibu. “kata Adaa yang dipetik dari Times of India.

Semasa bercinta dengan Ranbir Kapoor, Katrina Kaif juga mendapat tatu di pergelangan tangannya dengan tulisan ‘RK’. Dilaporkan oleh Bollywood Life, Katrina melakukan ini kerana dia sedang jatuh cinta. Namun, hubungan mereka putus pada tahun 2016 dan tidak diketahui sama ada Katrina hapuskan tatu itu atau tidak.


“#AirAsiaForEveryone”- AirAsia.com Kini Berwajah Baru!

Awal minggu ini, syarikat penerbangan tambang murah terbaik dunia, AirAsia secara tiba-tiba mengejutkan ramai pelanggannya apabila memuatnaik paparan merah di hampir kesemua platform mereka di media sosial.

Stay tuned on 8 Oct 2020. 🧐⌛ pic.twitter.com/ZmC54OfHd7

Malah, AirAsia turut memberi petunjuk akan mengumumkan sesuatu pada 8 Oktober yang mana mencetuskan pelbagai spekulasi daripada warganet. Seperti yang dijanjikan, akhirnya pihak AirAsia telah mengumumkan sesuatu semalam.

Berkongsi khabar gembira, AirAsia secara rasminya telah menukar logo baharu mereka di semua platform.

Jika sebelum ini, mereka menggunakan perkataan AirAsia dalam bulatan merah sebagai logo, kini mereka telah menggantikan perkataan tersebut dengan abjad ‘a’ sebagai simbolik kepada AirAsia.

Dalam pada itu juga, AirAsia telah memperkenalkan aplikasi dan website mereka sebagai ‘Asean Super App’ yang mana pelanggan bukan sahaja boleh membeli tiket penerbangan menerusi platform itu malah mereka juga boleh membeli-belah di atas talian.


“Sarat Dengan Mesej”- Sabri Yunus Kembali Dengan Filem ‘Butak’

Pelakon verstail yang begitu dihormati ramai, Sabri Yunus sememangnya dikenali kerana mempunyai dimensi tersendiri dalam setiap karya yang dihasilkannya sehingga mendapat perhatian peminat. Terdahulu, karya beliau, ‘Pok Ya Cong Codei’ (2018) telah mendapat sambutan luar biasa dan tular di media sosial kerana hangat diperkatakan oleh
penonton dalam dan luar negara.

Bukan itu sahaja, karya lain seperti ‘Sangul Beracun’, ‘Hari-Hari Terakhir Seorang Seniman’, ‘Kita Bukan Anjing’, ‘Che Pa’ turut membuktikan Sabri Yunus sebagai seorang pengarah yang sentiasa perjuangkan karya berkisar akan adat dan kebudayaan serta sarat dengan mesej-mesej kerakyatan.

Terbaru,Sabri kembali dengan buah tangan terbaru iaitu filem BUTAK yang akan ditayangkan menerusi Astro First, saluran 480 mulai 8 Oktober. Padat dengan mesej positif, Butak memperkenalkan pelakon remaja yang juga pemenang Anugerah Pelakon Pembantu Lelaki Terbaik Drama di Anugerah Skrin 2015 dan Pelakon Kanak-kanak TV Terbaik, Anugerah Seri Angkasa 2016, Izuan Fitri sebagai tunggak utama. Kali ini dia akan menonjolkan sisi berbeza daripada penampilannya dalam filem One Two Jaga dan filem Munafik.

Bukan itu sahaja, Butak juga telah menggabungkan pelakon-pelakon hebat senior dan baru antaranya Bohari Ibrahim, Kaza Saisi, Imuda, Khatijah Tan, Laila Nasir, Fimie Don, Melly Amalin, Saidi Sabri, Azman Hassan, Fazli Daniel Ali, Adrenna Rose, Omar Hj Abdullah dan Ahmad Nizam Bahari. Sabri sendiri akan turut membuat penampilan khas sebagai Pak Man.

Butak mengisahkan tentang Butak yang nakal tetapi cerdik. Penduduk kampung sering mengadu akan setiap hal dan kekecohan yang Butak buat di kampungnya itu. Sehinggalah satu peristiwa yang meruntun hatinya, Butak merajuk dan menyalahkan diri sendiri lalu nekad untuk lari dari rumah. Kisah yang Butak sering dengar tentang ibadat Haji membawanya ke Pelabuhan Penang. Terdetik di hati Butak untuk menaiki kapal merasai pengalaman itu sendiri. Sujud di depan Kaabah memohon maaf di atas kesilapannya yang lalu dan berubah menjadi seorang yang lebih baik.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Persembahan Halloween? Qody Rany Tampil Beri Penjelasan

Biarpun program realiti Big Stage 2020 telah melabuhkan tirainya, namun kehebatan persembahan kelima-lima finalis iaitu Azzam Sham, Usop, Qody Rany, Dinie Rashid dan Fadh Majid masih lagi hangat diperkatakan.

Dalam pada itu,terdapat dakwaan persembahan Qody yang mendendangkan lagu asal kumpulan Spider berjudul Aladin kononnya seperti sebuah persembahan menyambut perayaan Halloween apatah lagi pada setiap penghujung Oktober, masyarakat beragama katolik akan menyambut perayaan itu.

Tampil memberi penjelasan, menurut Qody persembahannya itu sama sekali tidak ke arah Halloween seperti yang diperkatakan sesetengah pihak. Sebaliknya, dia ingin merancang sesuatu yang diluar jangkaan dan ingin menampakkan sedikit gimik lagu tersebut buat penonton.

Hasilnya, persembahan yang menggabungkan elemen psiko dan seram itu berjaya ditampilkan apatah lagi salah seorang juri tetap, Dayang Nurfaizah menunjukkan reaksi cemas disaat awal persembahan Qody.

” Sebenarnya persembahan ini menunjukkan seperti sebuah sarkas yang terbiar dan dihidupkan semula. Saya memang tak tahu menahu mengenai Halloween dan agak terkejut juga bila ada yang cakap sebegitu.

Tapi apa pun, saya memang berpuas hati dengan persembahan ini apatah lagi elemen ‘surprise’ itu berjaya ditonjolkan” kata Qody ketika ditemui Murai.my usai daripada malam finale Big Stage baru-baru ini.

Bercakap mengenai perancangannya selepas ini, Qody berkata dia akan menumpukan sepenuhnya terhadap karier seni apatah lagi telah diberi peluang untuk sertai Big Stage musim Kali ini. Biarpun ada yang menganggap vokal Qody sesuai untuk bersama kumpulan, namun bagi penyanyi dari Kedah ini, dia ingin teruskan karier sebagai solo artis terlebih dahulu.

“Buat masa ini saya tak terfikir untuk sertai mana-mana kumpulan lagi. Sebab saya pun baru sahaja habis dengan Big Stage,jadi saya nak tumpukan terlebih dahulu dengan karier solo” tambah Qody lagi.

Dalam Big Stage 2020, Azzam Sham telah dinobatkan sebagai juara manakala Usop menyandang kedudukan naib juara. Qody pula berada di tempat ketiga dan Dinie Rashid serta Fadh Majid masing-masing selesa berada di tempat keempat dan kelima.


“Saya Benar-benar Ingin Mati”- Luna Maya Hampir Bunuh Diri Gara-gara Video Porno

Melihat kariernya yang pernah hampir musnah dahulu, aktres jelita dari Indonesia, Luna Maya mengakui bahawa dia hampir mahu mengakhiri hidupnya atau membunuh diri.

Ini kerana tindakan bekas kekasihnya, Ariel NOAH. Seperti diketahui, Luna Maya dan Cut Tari diseret ke dalam video porno dengan Ariel NOAH pada tahun 2010. Video lucah itu sengaja dirakam oleh Ariel NOAH yang kemudian tersebar ke khalayak ramai dan terus menjadi kes polis untuk mengambil tindakan.

Akibat dari video pornografi ini, Ariel NOAH berada di penjara. Walaupun dia tidak dipenjarakan, Luna Maya juga turut merasa kesengsaraan dari tindakan bekas kekasihnya.

Tiba-tiba kes video lucah yang menjerat Luna Maya, Ariel NOAH dan Cut Tari itu disebut semula.

Seorang penyampai TV dan pelawak Eko Patrio mengungkit semula masalah itu dengan Luna Maya.

“Kes video 2010. Adakah anda memikirkannya lagi?” tanya Eko Patrio dari Youtube Sikopat Channel Khamis (8/10/2020).

“Apa masalah terbesar pada pendapat anda?” dia bertanya lagi.

Ditanya seperti itu, Luna Maya berfikir panjang.

Pada masa itu, Luna Maya berada di puncak kariernya sebagai artis. Bermula dari iklan, penyampai dan model, itulah pekerjaan tetap Luna Maya pada masa itu.

Namun, kerana kes ini, kehidupan Luna Maya berubah sepenuhnya.

Semua tawaran pekerjaan hilang, rakan-rakan mula meninggalkan Luna Maya. Kerjayanya musnah dalam sekelip mata.

“Pada masa itu anda benar-benar berada di atas, tiba-tiba teman-teman anda pergi, iklan besar dibatalkan, macam-macam,” kata Eko Patrio.

Kembali kepada kejadian pada tahun 2010, Luna Maya mengakui bahawa dia bersyukur akhirnya dapat melaluinya.

“Ya, tidak buruk. Tetapi melihat ke belakang, sekarang saya tidak dapat mengatakan bahawa saya lupa, tetapi seperti ‘oh ia berlalu juga’,” tambah Luna Maya.

Kemudian, Luna Maya secara terang-terangan mengakui bahawa dia mahu mati saja. Malah Luna Maya ingin mengakhiri hidupnya atau membunuh diri.

Walaupun begitu, Luna Maya menolak pemikirannya untuk membunuh diri kerana putus asa.Tetapi kerana dirinya dibuli dan diejek.

“Pada waktu itu, saya merasa seperti benar-benar ingin mati. Saya merasa seperti mati bukan kerana kita putus asa,”

“Tetapi kerana dihina, dibuli, dianggap nothing lah,” kata Luna Maya.

Luna Maya mengakui bahawa kata-kata kasar netizen telah mengganggu emosinya dengan teruk.

“Mengapa dengan semua orang ini? Sehinggakan apa yang mereka cakap sangat luar biasa hingga sangat kasar. Sampai kejadian itu sudah cukup untuk memakan emosi dan pemikiran, “kata Luna Maya.

Kemudian, melihat reaksi netizen, Luna Maya semakin memikirkan untuk membunuh diri.

“Sekiranya saya telah buatkan orang tidak selesa, apa yang boleh buat mereka berhenti, supaya hidup saya tenang dan apa yang saya boleh buat,”

“Jadi lebih baik saya harus mati, maka mereka tenang,” tambahnya.

“Masih memikirkan orang ya, bukan memikirkan saya,” kata Luna Maya lagi.

Mendengar pengakuan Luna Maya ini, Eko Patrio kemudian bertanya bagaimana Luna Maya dapat melepaskan diri dari masalah ini.

Luna Maya mengakui, setahun setelah masalah itu berlalu, dia banyak mendiamkan diri di rumah. Walaupun begitu, sangat sukar untuk menghadapinya.

“Sudah tentu, 6 bulan pertama, tahun pertama adalah sukar. Yang paling sukar adalah bulan pertama, 3 bulan pertama.

“Nasib baik, saya lebih menumpukan perhatian untuk menyelamatkan diri terlebih dahulu,” kata Luna Maya.

“Jadi hanya duduk di rumah saja,” tambahnya.

Temubual penuh Luna Maya dan Eko Patrio boleh ditonton melalui video di bawah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Mimi Peri Bersyukur Nazar Belikan Rumah Buat Ibu Tercapai

Ahmad Jaelani atau lebih dikenali sebagai Mimi Peri merupakan figura yang tidak asing lagi di Indonesia mahupun Malaysia.

Meskipun, personaliti media sosial yang juga penyanyi ini berasal dari Indonésia, namun meme-meme lucu yang dimuatnaik Mimi di media sosial berjaya membuatkan ramai terhibur termasuklah beberapa selebriti popular tanah air seperti Fizz Fairuz, Almy Nadia dan Zizan Razak.

Di sebalik popularitinya, tidak ramai tahu Mimi terlebih dahulu mengharungi pelbagai kesukaran hidup apatah lagi menjalani kehidupan serba sederhana bersama ibu tercinta, Siti Purwati Muslimah. Sebelum ini, Mimi pernah mendedahkan antara tujuan dia memuatnaik video-video seumpama itu adalah kerana ingin mencari pendapatan sampingan. Sebelum mula dikenali, Mimi merupakan seorang pekerja buruh kasar dan akan mengambil apa sahaja kerja untuk menampung kehidupan mereka sekeluarga.

Kini, semua itu hanya tinggal kenangan kerana Mimi berjaya mengubah kehidupan dan merealisasikan imipiannya termasuklah membelikan rumah buat keluarga. Jika dahulu, Mimi sekadar mengubah suai rumah mereka, terbaru menerusi perkongsian Mimi di laman Instagram dia mendedahkan telah membeli sebuah lagi rumah buat ibunya. Jelas Mimi, impiannya dahulu sedikit sebanyak dapat direalisasikan.

Jelas Mimi lagi,dia bersyukur kerana mereka tidak perlu lagi menyewa mana-mana rumah seperti sebelum ini dan dapat menjaga ibunya dengan lebih baik dan selesa.Rata-rata pengikut Mimi berasa begitu terharu dengan perkongsian tersebut apatah lagi Mimi lebih mengutamakan kebahagiaan ibunya.


Tak Sedar Akaun WhatsApp Kena Hack? Ini Tanda-tandanya!

Ramai orang di Malaysia menggunakan aplikasi pesanan WhatsApp. Oleh kerana jumlah ini ramai, WhatsApp telah menjadi platform sasaran penggodam untuk melakukan kejahatan.

Sebagai info untuk anda, ada beberapa tanda yang dapat diketahui pengguna untuk mengetahui apakah ada pihak tidak bertanggungjawab yang cuba merampas atau hack akaun mereka. Mari kenali tanda-tanda tersebut.

Akaun WhatsApp yang dihack biasanya akan ada tanda dengan akaun yang tiba-tiba log keluar. Ini kerana WhatsApp tidak sama dengan media sosial lain, yang membolehkan banyak log masuk pada beberapa peranti sekaligus.

Sekiranya peranti lain cuba log masuk ke akaun WhatsApp anda, akaun pada peranti lama akan log keluar secara automatik.

Sekiranya itu berlaku, cubalah segera masuk atau masuk ke akaun WhatsApp anda. Dengan segera masuk semula setelah log keluar, anda dapat menghalang penggodam masuk ke akaun WhatsApp anda terlebih dahulu.

Satu tanda bahawa penggodam cuba merampas WhatsApp adalah pemberitahuan yang meminta anda mengesahkan nombor telefon bimbit anda secara tiba-tiba. Pemberitahuan muncul bersama dengan dua pilihan, iaitu “Verify” dan “OK”.

Sekiranya anda menghadapi kedua-dua pilihan tersebut, klik verifikasi untuk mendapatkan kembali akses ke akaun anda. Sekiranya anda mengklik “Verify”, WhatsApp akan meminta anda memasukkan semula nombor telefon anda dan mengirim OTP SMS (kata laluan sekali sahaja) untuk masuk ke dalam aplikasi. Ingat, jangan berikan kod OTP kepada sesiapa.

Setelah semua proses selesai, WhatsApp akan memaparkan pilihan “Agree and Continue”, sama seperti ketika anda pertama kali memasangnya dan memasuki akaun WhatsApp anda.

Selain itu, cara lain untuk mengelakkan penggodam mendapat akses ke akaun anda, adalah mematikan telefon bimbit anda dan kemudian menghidupkannya semula. Setelah menghidupkan semula telefon bimbit anda, WhatsApp akan pulih dan kembali ke paparan awal yang menunjukkan pelbagai sembang dari ramai orang. Sebaliknya, jika anda mengklik pilihan “OK”, akaun WhatsApp anda akan bertukar tangan.

Cara lain untuk mengetahui sama ada penggodam berjaya mendapatkan akses ke akaun WhatsApp melalui spyware adalah dengan memeriksa penggunaan data setiap hari.

Lonjakan penggunaan data atau internet yang berlebihan boleh disebabkan oleh upload data secara automatik dari aplikasi spyware di telefon bimbit pengguna  ke server milik hacker.

Oleh itu, anda perlu memantau sejarah penggunaan data internet setiap hari di WhatsApp. Anda biasanya dapat menemukan sejarah ini melalui Tetapan> Data> Sejarah Penggunaan Data di telefon pintar.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Galaxy S20 FE Kini Rasmi di Malaysia; Harga RM3,399 Dengan Hadiah Menarik

Sempena menyambut kehadiran telefon pintar terbaru , Galaxy S20 FE, Samsung akan memulakan kempen promosi mulai 9 Oktober 2020. Pelanggan yang membeli Galaxy S20 FE 5G layak menerima Clear Standing Cover percuma bernilai RM119, sementara stok masih ada.

Nama FE sendiri bermaksud ‘Fan Edition’. Galaxy S20 FE boleh dipesan di Malaysia sekarang melalui laman web rasmi Samsung. Sebelum membeli, tidak ada salahnya melihat spesifikasi Galaxy S20 FE terlebih dahulu.

Bahagian depan Galaxy S20 FE sama dengan Galaxy S20. Namun, dibandingkan dengan Galaxy S20 biasa (6.2 inci), versi FE ini mempunyai layar yang lebih luas, iaitu 6.5 inci (Super AMOLED, 2,400 x 1,080 piksel). Resolusi skrin Galaxy S20 FE masih di bawah Galaxy S20 iaitu 3,200 x 1,440 piksel.

Dikuasakan oleh chipset Snapdragon 865, peranti ini mempunyai paparan yang sangat lancar. Bukan hanya itu, Galaxy S20 FE dilengkapi dengan storan dalaman 256GB dan memori yang boleh diperluas sehingga 1 TB.

Dengan memiliki sijil IP68, ia tahan air dan habuk malah dapat menahan semua elemen; termasuk peluh, hujan, pasir, dan debu. Galaxy S20 FE 5G hadir dalam enam warna yang cantik termasuk Cloud Orange, Cloud Lavender, Cloud Mint, Cloud Navy, dan Cloud White dengan harga jualan RM3,399. Varian Galaxy S20 FE Cloud Red akan tersedia di pasaran Malaysia mulai 22 Oktober 2020.

Jangan ketinggalan! Beli Galaxy S20 FE 5G anda sekarang di E-store Samsung Malaysia atau Samsung Experience Stores.


Dapur Berbahang Ketika Memasak? Ini 5 Petua Yang Boleh Diamalkan Untuk Kekalkan Suhu Yang Baik

Seringkali menjadi masalah apabila memasak di dapur tetapi meninggalkan kesan bahang haba terhadap persekitaran dapur. Bukan itu saja, kadangkala bahang ini akan memberi kesan terhadap suhu rumah juga. Berikut adalah beberapa petua dan cara yang dapat membantu mengurangkan rasa bahang di dapur.

Pengudaraan adalah penting untuk mengekalkan suhu dapur yang sejuk dan menyenangkan. Pastikan tingkap dapur dibuka terutama ketika anda memasak. Ia akan membantu pengaliran udara dengan lebih baik. Anda juga boleh memasang kipas ekzos yang berfungsi menyedut asap dan bahang di dapur.

Menggunakan dapur gas mampu menjadikan dapur berbahang namun ia menjadi pilihan yang lebih baik berbanding masakan menggunakan ketuhar. Oleh itu, elakkan penggunaan ketuhar jika tidak mahu suhu dapur meningkat. Cara paling mudah ialah memasak masakan yang tidak perlu dimasak lama agar dapur kekal segar dan sejuk.

Tahukah anda dengan memasak cara memanggang atau menyalai di dapur merupakan cara yang sangat baik untuk mengelakkan keseluruhan kediaman rasa berbahang. Bukan saja memcepatkan process memasak, malah masakan dari hasil memanggang adalah sihat untuk tubuh badan.

Slow cooker merupakan salah satu peralatan elektrik yang membenarkan anda untuk mereneh makanan. Cara ini sebenarnya mengekalkan suhu yang lebih rendah di dapur berbanding menggunakan cara memasak yang lain seperti menggoreng, membakar atau merebus.

Masa memasak juga penting kerana menjadi faktor kepada kenaikan suhu di dapur. Masa terbaik untuk memasak adalah pada waktu pagi. Ini kerana segala proses memasak di dapur ketika waktu pagi lebih mudah seterusnya mengelakkan dapur menjadi berbahang pada waktu tengahari.

Jadi untuk anda yang ingin memastikan suhu dapur anda dalam keadaan baik, mungkin petua di atas boleh diamalkan untuk kekalkan kesegaran dapur.


Senang Jer! Ini Cara Mudah Untuk Asingkan Biji Cili Dari Cili Kering

Cili kering merupakan antara bahan masakan yang paling penting terutamanya dalam penghasilan masakan Melayu. Jumlah biji cili juga menentukan tahap kepedasan cili. Tetapi agak leceh untuk membuang biji cili dan ini merupakan cara mudah untuk asingkan biji cili menurut Sirap Limau.

Perkara pertama yang perlu dilakukan adalah merebus cili kering. Rebus dengan menggunakan air panas sehingga menutup paras cili anda. Pastikan cili kering sudah lembut, sebelum ke langkah seterusnya.

Pastikan semua cili sudah lembut sebelum dipotong. Cara terbaik, mudah dan cepat adalah menggunakan gunting. Potong cili kering yang telah direbus tadi dengan menggunakan gunting tanpa mengeluarkannya terlebih dahulu.

Menurut Sirap Limau, setelah semua cili kering dipotong mengikut kehendak anda, kemudian tutup api dan biarkan seketika cili kering dalam keadaan rehat. Ini untuk memastikan semua biji cili akan keluar dari cili kering.

Setelah itu, sediakan satu besen air dan dengan menggunakan penapis yang berlubang besar anda asingkan cili kering dan bijinya. Caranya adalah dengan menggoyangkan penapis supaya semua biji cili dapat dikeluarkan. Ulang perbuatan ini sehingga anda berpuas hati.

Jadi untuk anda yang suka masakan berunsurkan cili kering tidak perlu lagi menghabiskan masa mengasingkan biji cili. Dengan menggunakan cara di atas, biji cili dapat diasingkan dengan mudah dan cepat.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Wanita Diharamkan Menjejakkan Kaki Di Sini! 5 Tempat Ini Ada Sebabnya Sendiri

Tahukah anda, di dunia ini terdapat beberapa lokasi yang mengharamkan wanita untuk menjejakkan kaki di tempat tersebut. Menurut Wio News, berikut adalah sebab mengapa 5 lokasi ini mengharamkan wanita menjejakkan kaki di sini.

Dikenali dengan nama ‘Agion Oros’ di Greece atau ‘Gunung Suci,’ lebih 1,000 tahun kawasan pergunungan ini dibuka bagi melatih sami. Seluruh kawasan ini menjadi kawasan larangan, bukan sahaja kepada golongan wanita malahan turut sama melibatkan haiwan betina.

Tradisi ini dikekalkan bagi menghormati kehadiran Virgin Mary ke kawasan itu yang menukarkan kawasan itu kepada ajaran Ortodoks Kristian dan mereka akan memastikan hanya Mary satu-satunya wanita yang pernah menjejakkan kaki ke situ.

Menurut Wio News, kawasan suci Gunung Omine menjadi salah satu lokasi penyembahan utama agama Shugendo, sebuah agama kuno yang dianuti kumpulan minoriti warga Jepun.

Untuk lebih 1,300 tahun hanya kumpulan lelaki saja dibenarkan mendaki gunung ini untuk sampai ke sebuah tokong yang dibina di puncaknya. Menariknya kaum wanita di sini tidak menimbulkan kontroversi malah turut menghormati permintaan sami-sami di situ.

Pulau Okinoshima merupakan tapak warisan dunia oleh UNESCO dan merupakan salah sebuah kawasan yang dianggap suci oleh masyarakat Jepun. Pulau ini bukan saja melarang wanita hadir malahan hanya membenarkan 200 orang lelaki saja masuk ke pulau itu pada 27 Mei setiap tahun.

Ritual yang dijalankan setiap 27 Mei sempena memperingati perang yang berlaku tidak jauh daripada pulau tersebut dan memerlukan individu lelaki yang hadir berendam di pantai tanpa berpakaian seurat benang.

Kuil Shabarimala adalah sebuah kuil penganut Hindu yang terletak di Kerala, India. Sejak tahun 1991, kuil ini menjadi kawasan larangan bagi wanita tetapi berjaya dicabar oleh kumpulan pejuang hak asasi pada tahun 2018.

Menurut Wio News, pada penghujung tahun 2019, kerajaan Kerala mengumumkan mereka akan mengenakan larangan ke atas mana mana wanita untuk menjejakkan kaki ke kuil ini.

Lokasi unik ini yang mempunyai sejarah panjang di Jerman melarang wanita memasukinya disebabkan kegiatan pelacuran yang dijalankan didalamnya. Pada dahulunya kerajaan Nazi Jerman memilih untuk mendirikan pagar penghadang bagi ‘menutup’ aktiviti yang berlaku di dalamnya.

Sehingga kini, pagar yang didirikan walaupun sudah banyak kali diruntuhkan oleh gerakan-gerakan aktivis yang mahu menghalang pengeksploitasian wanita tetap didirikan semula dan larangan untuk wanita masuk berjaya dikekalkan.

Jadi bagi golongan wanita yang ingin melancong ke destinasi di atas, sebaiknya elakkan demi menjaga adat dan tradisi negara mereka sendiri.


Perbelanjaan Sebanyak RM280 000, Ini Kos Pengebumian Paling Mahal Di Dunia!

Bagi orang-orang Toraja di Indonesia, kematian adalah sebahagian dari perjalanan spiritual. Keluarga akan menyimpan jenazah saudara-mara mereka yang telah meninggal di rumah mereka selama bertahun-tahun sebelum mereka dikebumikan. Berikut adalah sebab mengapa kos pengebumian ini paling mahal menurut The Guardian.

Sekiranya seseorang individu daripada etnik ini meninggal dunia, ahli keluarganya dikehendaki untuk menganjurkan beberapa siri ritual pengebumian mayat yang dikenali sebagai Rambu Solo.

Kebiasaanya ritual ini tidak dijalankan sebaik sahaja individu tersebut meninggal dunia disebabkan perbelanjaan untuk menganjurkan ritual pengebumian ini sangat mahal dan memerlukan ahli keluarga mengumpul duit untuk mengebumikannya.

Bergantung kepada keadaan kewangan keluarga si mati, ahli keluarganya mungkin mengambil masa beberapa hari, minggu, bulan malah ada yang mengambil masa bertahun lamanya mengumpul duit perbelanjaan bagi menganjurkan majlis ritual ini.

Menurut The Guardian, sepanjang tempoh menunggu ini, mayat si mati tidak dikebumikan tetapi disimpan di dalam rumah keluargannya. Bagi mereka, seseorang individu yang telah meninggal dunia tetapi belum selamat dikebumikan dianggap belum benar-benar mati tetapi hanya dianggap menderita penyakit.

Orang Teroja tidak menyebut upacara pemakaman mereka sebagai upacara atau ritual pengebumian tetapi sebaliknya menganggapnya sebagai sebuah pesta.

Walaupun mengucapkan selamat tinggal kepada orang yang dikasihi merupakan satu perkara menyedihkan, tetapi upacara ini membantu orang yang berduka menangani perasaan sedih mereka.

Menurut The Guardian, kos bagi menganjurkan upacara pengebumian ini biasanya menelan belanja sekitar 68000 USD, sekitar RM 280330 dan antara ritual penting dalam upacara pengebumian ini adalah mengorbankan haiwan.

Mereka percaya bahawa kerbau yang dikorbankan akan membawa orang yang mati ke puya, iaitu alam selepas mati. Semakin banyak kerbau dikorbankan, semakin cepat perjalanan ke puya.

Bagi keluarga berpendapatan sederhana, mereka akan menyembelih sekitar 8 ekor kerbau, sementara mereka yang dianggap bangsawan biasanya mengorbankan antara 24 dan 100 ekor kerbau. Malah keluarga juga harus menyembelih sekurang-kurangnya 50 ekor khinzir untuk memberi makan kepada para tetamu.

Jadi untuk anda yang ingin melihat sendiri pengalaman dan ritual ini, anda boleh ke Indonesia kerana ritual ini merupakan salah satu tarikan yang terdapat di Sulawesi, Indonesia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


5 Jenis Fobia Yang Wujud Akibat Daripada Kemajuan Teknologi

Kemajuan teknologi baru merupakan sesuatu yang tak dapat kita kejar. Dengan teknologi, pelbagai urusan seharian dapat dipermudahkan.

Malangnya, dengan pengenalan teknologi yang terlalu hebat dan pesan telah mewujudkan pelbagai jenis kebimbangan atau fobia baru pada kita. Menurut Breaking News, berikut adalah 5 jenis fobia yang wujud akibat kemajuan teknologi.

Rasa takut ini datang daripada kebimbangan seandainya komen kita tidak menepati citarasa tuan punya status. Ini sekaligus memberikan kesan kepada orang yang mengalami fobia ini untuk terus berdiam diri dan menyimpan pandangannya sendiri.

Takut memeriksa baki akaun bank merupakan kebimbangan yang benar-benar ada. Setakat ini belum ada istilah khas bagi merangkumi fobia ini diwujudkan.

Jadi buat masa sekarang rasa takut untuk memeriksa baki akaun bank digelarkan sebagai ‘the ostrich effect’, sempena burung unta yang gemar menyembunyikan kepala daripada melihat sekeliling ketika dalam ketakutan.

Menurut Breaking News, ‘Discomgoogolation’ atau dikenali sebagai Fear of Being Offline (FOBO) merupakan salah satu fobia yang sering berlaku sekiranya tiada internet seperti di dalam lif ataupun perlu menaiki kapal terbang dalam tempoh panjang.

Pernahkah anda memuat naik satu bentuk tulisan, gambar atau video di media sosial yang kemudiannya anda takut untuk memeriksa kembali kerana takut wujud reaksi orang lain?

Orang yang mengalami fobia ini amat takut untuk mengetahui pandangan orang lain, khasnya pandangan yang bersifat kritikal atau negatif. Ketakutan ini bukan saja merangkumi interaksi media sosial, malahan turut sama terpakai dalam interaksi dalam dunia nyata.

Menurut Breaking News, ketakutan atau fobia ini datang kerana terlalu risau memikirkan betul atau tidak perkongsian di laman sosial. Sesetengah individu merasakan tidak yakin dengan maklumat yang dikongsi dan takut akan perkongsian yang telah dimuat naik.

Kemajuan teknologi mampu memberikan kesan yang positif terhadap diri sendiri, tetapi perlu diingat, ada kalanya kemajuan ini akan memberikan kesan yang buruk pada masa akan datang. Jadi anda tergolong dalam golongan mana satu?


Mengejutkan! Tiada Sidang Media Di Gegar Vaganza 7

Usai daripada persembahan konsert minggu pertama Gegar Vaganza 7 (GV7), Murai.my dimaklumkan pihak Astro bahawa tiada sidang media seperti kebiasaan akan diadakan.

Ini berikutan melihat kepada peningkatan kes baharu Covid-19 di Malaysia yang semakin membimbangkan, pihak Astro mengambil keputusan untuk memperketatkan lagi Standard Operasi Prosedur (SOP) penganjuran konsert GV7 termasuklah untuk pertama kalinya tidak mengadakan sebarang sesi sidang media susulan selepas tamat konsert mingguan bagi mengelakkan pergaulan tanpa pemantauan terperinci serta bersentuhan antara satu sama lain.

Bagaimanapun, pihak media boleh membuat temu bual secara atas talian atau menerusi telefon dengan mana-mana bintang dan juri ‘GV7’ atas permintaan. Keputusan tersebut terpaksa dilaksanakan segera bagi menyahut saranan pihak berkuasa yang turut menggesa rakyat negara ini untuk lebih berwaspada dan mematuhi arahan SOP termasuklah mengamalkan penjarakan fizikal, kebersihan kendiri dan memakai pelitup muka di kawasan awam.

Difahamkan, pihak Astro akan menilai semula keputusan untuk menganjurkan sesi sidang media susulan sejurus selepas konsert mingguan berdasarkan kepada jumlah kes dan keadaan penularan wabak ini dari semasa ke semasa.

Dalam perkembangan lain, bagi minggu pertama Ratu Irama Malaysia, Noraniza Idris menutup konsert minggu pertama dengan persembahan bertarafkan antarabangsa dengan menggabungkan dua buah lagu hits nya berjudul Dondang Dendang dan Dikir Puteri sekaligus mendahului 13 peserta lain bagi musim ini.

GV 7 bersiaran secara langsung dari Pusat Konvensyen Antarabangsa Putrajaya (PICC) selama 10 minggu pada setiap hari Ahad, jam 9.00 malam.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Saya Ambil Tanggungjawab Itu”- DJ Lin Mohon Maaf Kepada Peminat 6 Penyanyi

Suria Duo X telah menyaksikan #teamAzlanXAraJohari menerusi finalis nya, Shazreen muncul sebagai juara edisi sulung program itu pada malam Jumaat lalu menerusi sebuah mini konsert yang diadakan di Dewan Kristal, TM Convention Central, Kuala Lumpur.

Biarpun konsert tersebut diadakan dengan jayanya, namun bagi Pengurus Kanan Suria FM, DJ Lin atau nama sebenarnya Roslinda Abdul Majid, 44 terbit rasa terkilan di hatinya kerana terpaksa membuat keputusan yang sukar di saat-saat akhir.

Menurut DJ Lin ketika ditemui Murai.my, biarpun negara masih lagi dalam perintah kawalan pergerakan pemulihan (PKPP), namun pihak Suria FM sudah merangka perjalanan acara ini dengan penyertaan 10 orang dari setiap enam kelab peminat selebriti Suria Duo X yang terdiri daripada Aina Abdul, Ara Johari, Ezad Lazim, Lan Typewriter, Siti Sarah dan Syamel yang mana masih akan mengutamakan SOP.

Bagaimanapun, penyertaan daripada kelab peminat terpaksa dibatalkan memandangkan negara dikejutkan dengan peningkatan jumlah jangkitan wabak COVID-19 sekaligus mengundang kepada gelombang ketiga. Di kesempatan itu, pihak Suria FM ingin memohon maaf atas keputusan yang terpaksa dibuat tersebut bagi mengutamakan SOP yang lebih ketat di sana.

“Pada awalnya untuk dapatkan keterujaan acara ini, kita telah mengatur bersama enam orang penyanyi popular untuk membawa 10 orang peminat mereka untuk datang memeriahkan acara.

“Tetapi sejak beberapa hari yang lalu, kita dikejutkan dengan peningkatan kes COVID-19 yang diluar jangkaan. Jadi saya fikir untuk mengawal dan memudahkan perjalanan acara, kami mengambil keputusan untuk membatalkan penyertaaan penonton di kalangan kelab peminat.

” Saya minta maaf kepada semua kelab peminat artis yang sudah memberi nama dan teruja untuk turut serta bersama kami kerana kami terpaksa batalkan penyertaan anda di saat akhir.

“Saya akan mengambil tanggungjawab itu kerana kami ingin mengutamakan SOP” kata DJ Lin.

Biarpun dibuat dalam skala kecil tanpa penonton, DJ Lin meluahkan rasa syukur dan gembira kerana program seumpama ini mendapat respon yang cukup positif dan tidak menolak akan mengadakan musim kedua bagi tahun hadapan.

“Pada malam ini, kami di Suria.FM berjaya melakar sejarah kerana kami menerima banyak respon positif daripada peminat dan kami melihat program ini sebagai rujukan kepada pelanggan kami kelak. Manalah tahu kami akan Suria Duo X bagi musim kedua pada tahun hadapan dengan skala lebih besar?” jelasnya lagi.

Dalam malam finalis itu, Shazreen yang mendendangkan lagu Rampas nyanyian asal kumpulan Akim & The Majistret berjaya membawa pulang wang tunai RM5,000 beserta trofi Suria Duo X.

Manakala tempat kedua telah disandang oleh Murshid Nazri dari #teamEzadLazimXAinaAbdul manakala Danny Mierul mwakili #teamSyamelXSitiSarah) berada ditempat ketiga.

Masing-masing membawa pulang wang kemenangan RM3,000 dan RM2,000 serta trofi Suria Duo X.


Tangguh Lagi! Sunway Lagoon Umum Penangguhan Day Light Fright

Berikutan gelombang ketiga penularan wabak COVID-19 dan mengambil kira situasi semasa dalam negara, pihak Sunway Lagoon dengan rasa dukacita nya mengumumkan penangguhan program Day.Light.Fright (DLF) yang mana sebelum ini dijadualkan berlangsung pada 15 Oktober.

Menerusi edaran kepada pihak Murai.my selaku rakan media yang akan bersama menjalankan peraduan bersama pembaca setia, taman tema terkemuka negara ini akan menunda ke sebuah tarikh baharu iaitu pada 31 Oktober 2020 hingga 29 November 2020,pada setiap Sabtu dan Ahad.

Untuk rekod, ini adalah kali kedua pihak Sunway Lagoon menunda program yang menggantikan Night Of Fright yang sudah 7 tahun diadakan berturut-turut.

Bagaimanapun, buat anda yang telah membeli tiket ke Sunway Lagoon, pihak mereka akan membantu untuk memanjangkan tempoh tamat tiket masuk ke taman tema buat para pengunjung selain turut mengutamakan keselamatan para pengunjung dan kakitangan Sunway Lagoon sebagai langkah pencegahan dalam mengawal wabak COVID-19 ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Anak Aamir Khan, Ira Khan Buat Pengakuan Pernah Menderita Kemurungan

Ira Khan, anak perempuan Aamir Khan, mendedahkan bahawa dia telah mengalami kemurungan atau depresi dalam tempoh yang agak lama. Sempena Hari Kesihatan Mental Sedunia yang jatuh pada hari Sabtu, 10 Oktober 2020, Ira mendedahkan hal ini kepada 307 ribu pengikut Instagramnya.

Ira Khan mengakui bahawa dia menderita kemurungan klinikal. Melalui muat naik video, Ira mendedahkan perjuangan untuk pulih dari gangguan mental setelah doktor mengesahkan mengalami masalah itu empat tahun lalu.

“Hai, saya pernah mengalami depresi. Saya telah memilikinya empat tahun lalu. Saya juga pernah berjumpa doktor dan menyatakan saya mengalami kemurungan klinikal. Saya berasa jauh lebih baik sekarang. Saya mahu melakukan sesuatu untuk hari kesihatan mental, tetapi saya tidak pasti apa yang harus dilakukan, ”kata Ira.

Pelakon berusia 23 tahun itu menambah bahawa dia ingin mengajak peminat melihat perjalanannya mengatasi kemurungan. Dia berharap orang ramai mengetahui tentang penyakit mental dengan lebih baik. Di akhir video, Ira bercakap seolah-olah seperti menyindir, bertanya tentang penyebab kemurungan.

“Saya telah memikirkan banyak perkara untuk diperkatakan. Apa yang harus saya katakan? Mengapa saya melakukan ini? Mari mulakan dari awal. Apa yang membuatkan saya tertekan? Siapa saya untuk menjadi tertekan? Saya mempunyai segalanya, bukan?- “sambungnya.

Sebenarnya, sebelum ini Aamir Khan pernah bercakap tentang isu depresi. Pada Oktober 2019, Aamir mengatakan bahwa dia akan membantu orang-orang terdekat yang mengalami gangguan kesihatan mental.

“Kebersihan emosional sama pentingnya dengan kebersihan fisik. Menyedari dan berkongsi emosi yang sukar akan mengurangkan tekanan. Depresi akan datang pada sesiapa saja dan kita harus membantu orang-orang tersebut,” kata Aamir dipetik dari News 18.

Aktor 55 tahun ini tidak terlihat di ruangan komen Instagram anaknya. Bahkan, ia juga tidak mengucapkan Hari Kesihatan Mental Sedunia yang selalu ia sebut setiap tahun. Namun, sebaliknya Aamir Khan memilih memberi ucapan ulang tahun untuk Amitabh Bachchan.


Bubblebee Tamatkan Usahasama Dengan Rakan Kongsi!

Menerusi sebuah kenyataan kepada pihak Murai.my, syarikat yang menghasilkan dan memasarkan produk air boba berasaskan madu lebah iaitu Bubblebee Sdn Bhd telah mengumumkan penamatan serta merta usahasama rakan kongsi mereka di empat buah cawangan.

Keputusan itu telah dibuat oleh Dato’ Ismail bin Abdul Rahman selaku Ketua Pegawai Eksekutif Bubblebee Sdn Bhd selepas mengambil kira akan faktor reputasi syarikat itu sejak kebelakangan ini sedikit tercalar apabila rakan kongsi mereka disiasat oleh pihak berkuasa berkenaan sebuah kegiatan yang telah menjejaskan reputasi Bubblebee.

“Kami sedar, KEbelakangan ini tular berita mengenai rakan usahasama kami yang disiasat oleh pihak berkuasa berkenaan kegiatan yang telah menjejaskan reputasi Bubblebee. Hal ini turut menyebabkan salah seorang ahli lembaga pengarah kami telah dipanggil bagi membantu siasatan”

“Walaupun kami sendiri tidak pasti tentang kesalahan rakan usahasama cawangan kami ini kerana kes ini masih dalam siasatan pihak berkuasa, tetapi yang jelas , siasatan ke atas rakan usahasama ini telah mendatangkan kesan negatif yang mampu menjejaskan reputasi perniagaan kami dengan teruk sekali,” katanya.

Berikutan itu juga, pihak Bubblebee turut mengumumkan penutupan sementara empat cawangan mereka iaitu di Bubblebee Ampang, Bubblebee Senawang, Bubblebee Sentul, dan Bubblebee Sungai Buloh bagi melancarkan urusan pengambilalihan operasi oleh ibu pejabat  mereka  sehingga diumumkan kelak. Untuk rekod, Bubblebee mempunyai 17 cawangan di seluruh negara. 11 cawangan merupakan milik penuh Bubblebee bersama Shuib Sepahtu dan Siti Sarah manakala enam cawangan lagi dibuka secara usahasama.


Sharifah Zarina Nafi Fitnah Sebuah Kafe Di Petaling Jaya

Baru-baru ini, tular di media sosial mengenai pelakon dan penyanyi, Sharifah Zarina serta anaknya Athalia apabila mereka mempersoalkan tentang sikap kakitangan sebuah kafe yang terletak di Petaling Jaya.

Difahamkan, ketika itu Zarina dan ahli keluarga mereka telah ke kafe tersebut kerana ingin menyambut majlis hari lahir Athalia. Bagaimanapun, pelayan kafe memberitahu mereka hanya ada 15 minit untuk membuat pesanan kerana kafe tersebut akan ditutup bagi memberi laluan untuk sebuah majlis. Dalam perkongsian tersebut, kedua-duanya juga mendakwa pemilik kafe telah memohon maaf diruangan komen IG dan menawarkan mereka dua keping kupon saucer bernilai RM50.

Namun begitu, pelantun langit ketujuh ini masih berasa terkilan dengan pemberian baucer tersebut dan menyifatkan memadai hanya dengan tampil membuat permohonan maaf kepadanya menerusi ruang komen di Instagram dan menganggap tindakan terbabit sudah memadai.

“Pihak restoran ada meminta maaf di ruangan komen video saya. Terima kasih saya ucapkan. Tetapi, dengan menyatakan mereka hendak memberi voucher, saya agak terkilan.

“Kerana saya rasa tidak perlu sehingga hendak memberi voucher sebagai ‘ganti rugi’, walaupun mungkin itu procedure daripada pihak restoran.

“Bukan saya tidak bersyukur, tetapi memadailah dengan meminta maaf dan hormati saya sebagai pelanggan yang pada awalnya datang ke restoran mereka dengan cara baik,” kata Zarina menerusi hantarannya di laman Instagram.

Dedah Zaina lagi, dia turut berasa kecewa apabila dituduh menabur fitnah serta dipersalahkan atas isu tersebut.

“Akibat permasalahan yang berlaku daripada pihak mereka, saya pula dipersalahkan dan dikatakan menabur fitnah. Bukankah ianya lebih baik sekirannya mereka mengambil inisiatif untuk memohon maaf ketika saya berada di tempat kejadian?” tambahnya lagi.

Ketika ini, di media sosial nama Zarina dan Athalia teruk dikecam oleh netizen biarpun segala penjelasan sudah dibuat oleh pihaknya bagi mendedahkan kisah sebenar di sebalik isu tersebut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.